text: 20 “Elabena Dzifofiaɖufe la le abe afetɔ aɖe si do go ŋdi kanya be yeaɖadi apatɔwo woawɔ dɔ le yefe waingble me ene.+2 Esi wòfo asi kple dɔwɔlawo eye wolɔ̃ be wòaxe denario* ɖeka na yewo ŋkeke ɖeka vɔ la, eɖo wo ɖe efe waingble la me.3 Esi wògado go le gafofo etɔ̃lia* me lɔfo la, ekpɔ ame bubuwo le tsitre ɖe asi me siwo mele dɔ aɖeke wɔm o;4 eye wògblɔ na wo be: ‘Miawo hã miyi waingble la me, eye maxe fe si dze la na mi.’5 Eya ta woyi. Egado go le gafofo adelia* kple asiekelia* me lɔfo, eye wòwɔ nenema ke.6 Mlɔeba le gafofo wuiɖekɛlia* me lɔfo la, edo go, eye wòkpɔ ame bubuwo le tsitre ɖi, eye wòbia wo be, ‘Nu ka tae miele tsitre ɖe afi sia ŋkeke bliboa katã dɔ aɖeke mawɔmawɔe?’7 Woɖo eŋu nɛ be: ‘Elabena ame aɖeke metsɔ mí be míawɔ dɔ na ye o.’ Egblɔ na wo be: ‘Miawo hã miyi waingble la me.’8 “Esi fiẽsi ɖo la, waingbletɔa gblɔ na efe nuwo dzi kpɔla be, ‘Yɔ dɔwɔlawo nàxe fe na wo,+ eye nàdze egɔme tso ame mlɔetɔwo dzi va se ɖe gbãtɔwo dzi.’9 Esi gafofo wuiɖekɛlia me tɔwo va la, wo dometɔ ɖe sia ɖe xɔ denario* ɖeka.10 Eya ta esi ame gbãtɔwo va la, wosusu be yewoaxɔ wòasɔ gbɔ wu, ke woxe denario* ɖekaɖeka na woawo hã.11 Esi woxɔe la, woto nyatofoe le afetɔ la ŋu12 be: ‘Ame mlɔetɔ siawo wɔ dɔ gafofo ɖeka ko; ke èna wosɔ kple mí ame siwo kpe fu wɔ dɔ sesĩe le ŋdɔgbe ŋkeke bliboa katã!’13 Ke eɖo eŋu na wo dometɔ ɖeka be: ‘Xɔ̃, nyemedze agɔ le dziwò o ɖe. Denario* ɖeka dzie nye kpli wò míelɔ̃ ɖoe?+14 Xɔ tɔwò nàdzo. Melɔ̃ be maxe fe na ame mlɔetɔ siawo abe ale si mexee na wòe ene.15 Ðe nyemekpɔ mɔ azã nye ŋutɔ nye nuwo ale si melɔ̃ oa? Alo nyui* si mewɔ lae na nèle ŋu ʋãma?’*+16 Aleae mlɔetɔwo azu gbãtɔwo, eye gbãtɔwo azu mlɔetɔwo.”+17 Ke esi wole mɔ dzi yina Yerusalem la, Yesu ɖe kpɔ nusrɔ̃la wuieveawo gblɔ na wo be:+18 “Kpɔ ɖa! Míeyina Yerusalem, eye woade Amegbetɔvi la asi na nunɔlawo fe tatɔwo kple agbalẽfialawo. Woatso kufia nɛ,+19 eye woadee asi na dukɔwo me tɔwo woaɖu fewu le eŋu, woafoe kple atam, eye woahee ɖe ati ŋu;+ gake woafɔe ɖe tsitre le ŋkeke etɔ̃a gbe.”+20 Eye Zebedeo viwo+ dada kple viaŋutsu eveawo va Yesu gbɔ, eye nyɔnua dze klo henɔ nane biamee.+21 Ebia nyɔnua be: “Nu ka dim nèle?” Eɖo eŋu nɛ be: “Na be vinyeŋutsu eve siawo dometɔ ɖeka nanɔ anyi ɖe wò ɖusime eye evelia ɖe wò miame le wò Fiaɖufe la me.”+22 Yesu ɖo eŋu be: “Mienya nu si biam miele o. Ðe miate ŋu ano kplu si no ge malaa?”+ Woɖo eŋu nɛ be: “Míate ŋui.”23 Egblɔ na wo be: “Miano nye kplu la baa,+ gake anyinɔnɔ ɖe nye ɖusime alo miame ya la, menye tɔnye be mana o, ke boŋ ame siwo Fofonye dzrae ɖo ɖi na la tɔe.”+24 Esi ame ewo susɔeawo see la, dzi ku wo ɖe nɔvi eveawo ŋu.+25 Ke Yesu yɔ wo va eɖokui gbɔ gblɔ na wo be: “Mienyae be dukɔwo fe dziɖulawo ɖua afetɔ ɖe wo dzi, eye amegãwo kpɔa ŋusẽ ɖe wo dzi.+26 Meganɔ alea le mia dome o;+ ke boŋ ame sia ame si di be yeanye gã le mia dome la nanye miafe subɔla,+27 eye ame sia ame si di be yeanye gbãtɔ le mia dome la nanye miafe kluvi.+28 Abe ale si ko Amegbetɔvi la meva be woasubɔ ye o, ke boŋ be yeasubɔ+ eye yeatsɔ yefe agbe* ana wòanye tafe na ame geɖewo la ene.”+29 Esi wole dzodzom le Yeriko la, ame gbogbo aɖewo kplɔe ɖo.30 Eye kpɔ ɖa, ŋkuagbãtɔ eve nɔ anyi ɖe mɔ to, eye esi wose be Yesu va yina la, wodo ɣli gblɔ be: “Afetɔ, David Vi, kpɔ nublanui na mí!”+31 Ke ameha la blu ɖe wo ta be woazi ɖoɖoe; ke wogado ɣli ɖe edzi be: “Afetɔ, David Vi lee, kpɔ nublanui na mí dzro!”32 Eya ta Yesu tɔ, eye wòyɔ wo hebia wo be: “Nu kae miedi be mawɔ na mi?”33 Woɖo eŋu nɛ be: “Afetɔ, na míafe ŋkuwo naʋu.”34 Wofe nu wɔ nublanui na Yesu, eye wòka asi wofe ŋkuwo ŋu,+ enumake wogakpɔ nu, eye wodze eyome.


c: text/html

text: 22 Nya ɖe Ŋutegabali la* ŋu:+Nya kae dzɔ ɖe dziwò, hafi mi katã mieyi xɔ ta?2 Zitɔtɔ yɔ mewò fũu,Hoowɔwɔ kple aseyetsotso fe du.Wò ame siwo wowu la, menye yi nue wotsi o,Eye menye aʋa mee woku le hã o.+3 Wò dziɖula ŋutasẽlawo katã si le ɣeyiɣi ɖeka me.+Wolé wo dati mazamazãe.Wolé ame siwo wokpɔ la katã.+Togbɔ be wosi yi didife ke hã.4 Esia tae megblɔ be: “Miɖe ŋku ɖa le ŋunye.Mafa avi vevie.+Migate kpɔ be yewoafa akɔ namLe nye dukɔ fe vinyɔnu* si wotsrɔ̃ la ta o.+5 Elabena tɔtɔ, tsɔtsrɔ̃ kple dzodzo nyanyanya fe ŋkekee wònye+Tso Afetɔ Dziɖulagã, aʋakɔwo fe Yehowa gbɔLe Ŋutegabali la me.Wole gli gbãm,+Eye ɣli ɖi ɖo ɖe to la gbɔ.6 Elam+ tsɔ daku ɖe asiTasiaɖam siwo amewo yɔ kple sɔwo* la kpe ɖe eŋu;Kir+ klo nu le akpoxɔnu ŋu.*7 AʋatasiaɖamwoAyɔ wò bali nyuitɔwo me fũu,Eye sɔwo* atɔ ɖe dugbo la nu,8 Eye woaɖe Yuda fe takpɔnu ɖa.“Gbe ma gbe la, àkpɔ Avexɔ+ la fe aʋawɔnuwo dzraɖofe ɖo ɖa,9 eye miakpɔ David Ƒe Du la fe gbagbãfe geɖeawo.+ Eye miafo anyigbeta la fe tsiwo nu fu.+10 Miaxlẽ Yerusalem xɔwo, eye miagbã xɔwo be miatsɔ ali ke gliawoe.11 Miaɖe tsiʋe ɖe gli eveawo dome na ta xoxo la me tsiwo, ke miatrɔ kɔ ɖe Ewɔla Gã ya ŋu o, eye mialé ŋku ɖe ame si wɔe tso gbe aɖe gbe ke la ŋu o.12 Gbe ma gbe Afetɔ Dziɖulagã, aʋakɔwo fe Yehowa,Ayɔ ame hena avifafa, konyifafa,+Talulũ kple akpanyatata.13 Ke wole aseye tsom, eye wole dzidzɔ kpɔm,Wole nyi wum, eye wole alẽ tsom,Wole lã ɖum, eye wole wain nom.+Hegblɔ be, ‘Mina míaɖu nu ano nu, elabena etsɔ míele kuku ge.’”+14 Ke aʋakɔwo fe Yehowa gblɔ ɖe to me nam be: “‘Womalé avu ɖe miafe vodada sia ta o va se ɖe esime miaku,’+ Afetɔ Dziɖulagã Yehowa, aʋakɔwo fe Mawu lae gblɔe.”15 Ale Afetɔ Dziɖulagã, aʋakɔwo fe Yehowa gblɔe nye esi: “Tso nàyi afedzikpɔla Sebna,+ ame si le afea* nu la gbɔ, eye nàbiae be,16 ‘Nu kae le afi sia na wò, eye ame kae le afi sia na wò hafi nèle yɔdo ɖem na ɖokuiwò ɖe afi sia?’ Ele yɔdo ɖem na eɖokui ɖe kɔkɔfe; eye wòle gbɔɖemefe* wɔm na eɖokui ɖe agakpe me.17 ‘Oo ŋutsu, kpɔ ɖa, Yehowa atsɔ wò axlã ɖe anyi sesĩe, eye wòalé wò goŋgoŋ.18 Aŋlɔ wò nogoe atsɔ afu gbe ɖe anyigba gbadzaa aɖe dzi. Afi mae nàku ɖo, eye afi mae tasiaɖam siwo nye atsyɔ̃ na wò la azu ŋukpe na wò afetɔ fe afe la le.19 Maɖe wò ɖa le nɔwòfe, eye maxɔ dɔ le asiwò.20 “‘Gbe ma gbe la, mayɔ nye subɔla Eliyakim,+ si nye Hilkiya vi,21 eye mado wò awu ʋlaya la nɛ, matsɔ wò alidziblanu abla ali dzi nɛ,+ eye matsɔ ɖofe si nèle* la ade asi nɛ. Eye wòanye fofo na Yerusalem nɔlawo kple Yuda fe afe la.22 Matsɔ David+ fe afe la fe safui aɖo abɔta nɛ. Ne eʋui la, ame aɖeke matui o; eye ne etui la, ame aɖeke maʋui o.23 Mafoe ɖe tefe sesẽ abe tsyoti ene, eye wòazu fiazikpui si ŋu bubu le na fofoa fe afe.24 Woaku fofoa fe afe fe ŋutikɔkɔe* la katã, viawo kple dzidzimeviwo, siwo nye agba suewo katã kple agba goboewo katã kpakple ze gãwo katã, ɖe eŋu.25 Aʋakɔwo fe Yehowa be: “Gbe ma gbe la tsyoti si wofo ɖe tefe sesẽ la aho,+ aŋe, age, eye agba si woku ɖe eŋu la dome agblẽ, elabena Yehowa ŋutɔe gblɔe.”

robotstxt: allowed

filter: keep


text:
NYATI SI LE AKPAA DZI | DƆLÉLEWO
Kpɔ Ðokuiwò Ta Tso Dɔlélewo Si Me
WOÐOA gli kɔkɔwo ɖe blemadu geɖe ŋu tsɔ kpɔa wo tae. Ne futɔ aɖe ŋɔ glia fe akpa sue aɖe gɔ̃ hã la, dua menɔa dedie o. Wò ametia le abe du si ŋu woɖo gli ɖo ene. Wò lãmesẽ me nɔnɔ nɔ te ɖe nu siwo nèwɔna tsɔ kpɔa ɖokuiwò ta la dzi. Bu nu atɔ̃ siwo ate ŋu ana nàdze dɔ kple nu siwo nàwɔ atsɔ akpɔ ɖokuiwò ta la ŋu kpɔ.
1 TSI
AFƆKUA: Tsi foɖiwo ate ŋu ana dɔlékuiwo nage ɖe míafe lãme bɔbɔe.
ALE SI NÀKPƆ ÐOKUIWÒ TA: Nu nyuitɔ kekeake si nàte ŋu awɔe nye be nàkpɔ egbɔ be wò tsi le dzadzɛ. Ne ènya be tsi si nèzãna mele dzadzɛ o la, àte ŋu atrɔ asi le eŋu le afe me be wòanɔ dzadzɛ. * Kɔ wò tsi ɖe nugo alo zɔ me eye nàtu nu ɖe enu; tsɔ tsikunu si le dzadzɛ si ŋu alɔ le la anɔ ekum alo nàde pɔmpi nugoa ŋu tsia nato eme ado. Mègade asi wò tsi si le dzadzɛ la me gbeɖegbeɖe o. Ne anya wɔ la, dze agbagba nànɔ nuto si me agboti kple gbeɖuɖɔkɔɖofewo le ale be woagagblẽ nu le wò tsi ŋu o.
2 NUÐUÐU
AFƆKUA: Dɔlékui siwo gblẽa nu ate ŋu anɔ wò nuɖuɖu ŋu loo alo anɔ eme.
ALE SI NÀKPƆ ÐOKUIWÒ TA: Nuɖuɖu si ŋu ɖi le ate ŋu adze abe enya kpɔ eye wònyo woaɖu ene. Eya ta na wòazu numame na wò be nàklɔ atikutsetse kple amagbewo nyuie hafi aɖu. Kpɔ egbɔ be nuɖazewo kple gatsiwo, dzodofekplɔwo dzi, kple wò asiwo le dzadzɛ ne èdi be yeaɖa nu alo ama nuɖuɖu na amewo. Ele be woaɖa nuɖuɖu aɖewo dzo nasu wo nyuie ale be dɔlékui siwo le wo me la naku. Lé ŋku ɖe nuɖuɖu siwo dze fufu eye wofe amadede trɔ hele ʋeʋẽm alo ya la ŋu, dzesi siawo fia be dɔlékuiwo de xa ɖe nuɖuɖu mawo me na wò. Dzra nuɖuɖu siwo susɔ la ɖo nyuie alo nàtsɔ wo ade nufamɔ me enumake. Ne èdze dɔ la, mègaɖa nu na amewo woaɖu o. *
3 NUDZODZOEVIWO
AFƆKUA: Nudzodzoe aɖewo ate ŋu atsɔ dɔlékui vɔ̃ɖi siwo le lãme na wo la ade lãme na wò.
ALE SI NÀKPƆ ÐOKUIWÒ TA: Mèganɔ gota le ɣeyiɣi siwo me nudzodzoe siwo ate ŋu ana nàdze dɔ le gota o, nɔ xɔ me alo nàdo awu abɔlegbe alo atalegbe. Mlɔ mudɔ siwo wode atikee la me eye nàzã atike siwo nyaa nudzodzoewo. Ðe nugoe siwo me ne tsi xa ɖo la woate ŋu adzi muwo la ɖa. *
4 LÃWO
AFƆKUA: Dɔlékui siwo megblẽa nu le lãwo ŋu o la, ate ŋu ade dɔ lãme na wò ya. Ne lã aɖe ɖu wò alo de fe wò loo alo lãwo nyè mĩ ɖe afi si nèle la, esia ate ŋu agblẽ nu le wò lãmesẽ ŋu.
ALE SI NÀKPƆ ÐOKUIWÒ TA: Ame aɖewo menyia lãwo le afe me o kple susu be woagagogo yewo o. Ɣesiaɣi si nèka asi afemelã aɖe ŋu la, klɔ asi eye mèganɔ asi kam gbemelãwo ŋu o. Ne lã aɖe ɖu wò alo de fe wò la, klɔ abia nyuie enumake eye nàdi kɔdzi mɔ. *
5 AMEWO
AFƆKUA: Ne ame aɖe nyè alo kpe kpe la, dɔlékuiwo ate ŋu atso wo me age ɖe lãme na wò. Ne wò ŋuti ka ame bubu tɔ ŋu alo nèwɔ atuu nɛ loo alo na asii la, esia ate ŋu akaka dɔlékuiwo. Dɔlékui siwo ŋku mate ŋu akpɔ o la ate ŋu anɔ ʋɔtruwo fe asiléfewo, atrakpuiŋusiléfewo, telefon, rimotwo (télécommande), kɔmpiuta fe ahuhɔ̃ewo kple efe kpeviwo dzi.
ALE SI NÀKPƆ ÐOKUIWÒ TA: Mègazã ame bubu fe gelũhɛ, numeklɔbrɔs alo tsiletse o. Mègana amewo alo lãwo fe fifia, tá alo mitsi naka ŋuwò o. Ʋu kple nu bubu siwo woɖe tso ʋu me hã le eme. Bu asikɔklɔ nyuie edziedzi nu vevii. Ðewohĩ emae nye mɔ nyuitɔ si dzi nàto atsi dɔlélewo nu.
Ne anya wɔ la, nɔ afe me ne èdze dɔ be màgakaka dɔlélea o. Dɔléle Nutsitsi Kple Mɔxexe Ðe Enu Dɔwɔfe si le Amerika gblɔ be, ne èdi be yeakpe kpe alo anye la, wɔe ɖe takuvi alo wò awu fe abɔ me ke menye ɖe asifome o.
Blemalododo aɖe gblɔ be: “Aɖaŋudzela kpɔa afɔku gbɔna eye wòɣlaa eɖokui.” (Lododowo 22:3) Ðe nya sia menye nyatefe le xexe sia si me dɔléle vɔ̃ɖiwo yɔ fũu la me oa! Eya ta dze aɖaŋu; ne èdze dɔ la yi kɔdzi, eye kpɔ ɖokuiwò ta tso afɔku me to ale si nànɔ dzadzɛ ɣesiaɣi me. Xe mɔ ɖe nu siwo ate ŋu ana nàdze dɔ la nu atsɔ aɖe dɔlélewo dzi akpɔtɔ!
^ mm. 6 Xexea Me Lãmesẽ Habɔbɔ kafu mɔnu vovovo siwo dzi míato atrɔ asi le míafe tsi ŋu le afe me. Wo dometɔ aɖewoe nye atike si nye klorin kɔkɔ ɖe tsi me, ɣe fe ŋusẽ zazã atsɔ awu dɔlékuiwo, tsia tsɔtsyɔ kple eɖaɖa.
^ mm. 9 Kpɔ July 2012 fe Nyɔ! axa 3-9 be nàkpɔ nu bubu siwo akpe ɖe ŋuwò be nàte ŋu alé be na nuɖuɖu nyuie.
^ mm. 12 Be nànya nu siwo nàwɔ be nàte ŋu afo asa na asrã la, kpɔ July 2015 fe Nyɔ! axa 14-15.
^ mm. 15 Ne lã siwo nu aɖi sesẽwo le ɖu wò alo té wò la, si du yi kɔdzi enumake.


text:
BIBLIA ME ŊUTINYAWO ƑE NƆNƆMETATA
David Wɔ Nu Dzinɔamefotɔe
Esi ŋutsuvi dzaa si woyɔna be David ɖo ŋu ɖe Yehowa ŋu ta la, eɖu kalẽtɔ sesẽ aɖe dzi. Xlẽ ŋutinya fe nɔnɔmetata sia le internet dzi alo nàta efe PDF.
Dɔdeasi Sia Ƒomevi Bubuwo
Yehowa Na Salomo Dze Nunya
Salomo dze nunya wu fia ɖe sia ɖe le anyigba dzi. Aleke wɔ nunya va su esi? Vodada kawoe wòwɔ emegbe?
Noa Xɔ Mawu Dzi Se
Mawu fia mɔ Noa wòkpa aɖakaʋu tsɔ xɔ efe fomea ɖe agbe tso Tsiɖɔɖɔa me. Nu kae nàte asrɔ̃ tso Mawu dzixɔse ŋu le Noa kple Tsiɖɔɖɔa fe ŋutinyaa me?
Adam Kple Xawa Va Zu Ðokuitɔdilawo
Nu kae do tso wofe nyametsotso gbegblẽa me?


text:
NUSƆSRƆ̃ 7
Nu Kae Nye Mawu Fiaɖufe La?
1. Nu kae nye Mawu Fiaɖufe la?
Mawu Fiaɖufea nye dziɖuɖu si woɖo anyi le dzifo. Ava xɔ ɖe dziɖuɖu bubuwo katã tefe, eye wòana woawɔ Mawu fe lɔlɔ̃nu le dzifo kple anyigba dzi. Mawu Fiaɖufe ŋuti nyaa nye nya nyui. Míehiã na dziɖuɖu nyui, eye etefe madidi o Mawu Fiaɖufea akpɔ hiahiã ma gbɔ. Ana ame siwo katã le anyigba dzi la nawɔ ɖeka.
Fia nɔa fiaɖufe ɖe sia ɖe nu. Yehowa tia Via Yesu be wòanye Efe Fiaɖufea fe Fia.
2. Nu ka tae Yesu nye Fia si dze?
Mawu fe Viae nye Fia si dze, elabena efe dɔme nyo, eye wòléa nya dzɔdzɔe me ɖe asi goŋgoŋ. (Yohanes 1:14) Azɔ hã ŋusẽ geɖe le esi be wòakpe ɖe amewo ŋu, elabena aɖu anyigba la dzi tso dzifo. Esi wofɔ Yesu ɖe tsitre megbe la, eyi dzifo ɖalala le Yehowa fe ɖusime. (Hebritɔwo 10:12, 13) Mlɔeba la, Mawu na ŋusẽe be wòadze dziɖuɖu gɔme.
3. Ame kawoe aɖu fia kple Yesu?
Amewo fe fufofo aɖe si woyɔ be “ame kɔkɔewo” aɖu fia kple Yesu le dzifo. (Daniel 7:27) Yesu fe apostolo wɔnutefeawoe nye ame kɔkɔe siawo fe gbãtɔwo. Yehowa yi edzi le ŋutsu kple nyɔnu nutefewɔlawo tiam be woanye ame kɔkɔeawo va de asi na egbe. Ne wofɔ wo ɖe tsitre la, wonaa gbɔgbɔŋutilã wo, abe ale si wònɔ le Yesu gome ene.
Ame nenie ayi dzifo? Yesu yɔ fufofo si ayi dzifo la be “alẽha sue.” (Luka 12:32) Mlɔeba wofe xexlẽme bliboa anye ame 144,000. Eye woakpe ɖe Yesu ŋu woaɖu fia ɖe anyigba la dzi.
4. Nu kawoe dzɔ esime Yesu dze dziɖuɖu gɔme?
Mawu Fiaɖufea dze dziɖuɖu gɔme le fe 1914 me. * Afɔ gbãtɔ si Yesu ɖe abe Fia ene lae nye be etsɔ Satana kple efe gbɔgbɔ vɔ̃wo fu gbe ɖe anyigba dzi. Satana do dziku vevie eye wòhe fukpekpewo va anyigba blibo la katã dzi. (Nyaɖeɖefia 12:7-10, 12) Tso ekema dzi la, amefomea fe kuxiwo do gã ɖe edzi ale gbegbe. Aʋawɔwɔwo, dɔwuame, dɔvɔ̃ kple anyigbaʋuʋu siwo tefe kpɔm míele la katã nye “dzesi” be etefe madidi o Fiaɖufea akpɔ anyigba la dzi nyawo gbɔ bliboe.
5. Nu kawoe Mawu Fiaɖufea le wɔwɔm?
To xexea me katã fe gbefãɖeɖedɔa dzi la, Mawu Fiaɖufea le ameha gã aɖe si tso dukɔwo katã me la nu fom fu fifia gɔ̃ hã. Ame fafa miliɔn geɖewo le Yesu teviwo zum. Mawu Fiaɖufea akpɔ wo ta ne ele fifinuɖoanyi vɔ̃ɖi sia tsrɔ̃m ɖa le anyigba dzi. Eya ta ame siwo katã di be yewoakpɔ gome le Mawu Fiaɖufea me la nasrɔ̃ ale si woanye Yesu tevi ɖotowo.
Le fe 1,000 me la, Mawu Fiaɖufea ana tame si Mawu ɖo ɖe amefomea ŋu le gɔmedzedzea me la nava eme. Anyigba blibo la katã azu paradiso. Mlɔeba Yesu agbugbɔ Fiaɖufea ade asi na Fofoa. (1 Korintotɔwo 15:24-26) Èdze si ame aɖe si nàdi be yeagblɔ Mawu Fiaɖufea ŋu nya na?
^ mm. 6 Ne èdi be yeaxlẽ nu geɖe tso Biblia me nyagblɔɖi siwo ku ɖe fe 1914 ŋu la, kpɔ agbalẽ si nye Nuka Tututue Nye Biblia fe Nufiafia? fe axa 215-218.
Srɔ̃ Nu Geɖe Wu
Nuka Tututue Nye Biblia fe Nufiafia?
“Ŋkeke Mamlɛawo” Mee Míele Nyatefea?
Kpɔ ale si nɔnɔme siwo amewo le ɖeɖem fia la ɖo kpe edzi be míele ‘ŋkeke mamlɛ’ siwo Biblia gblɔ ɖi me la ɖa.
AME KAWOE LE YEHOWA ƑE LƆLƆ̃NU WƆM EGBEA?
Ðoɖo Ka Nue Yehowa Ðasefowo Wɔa Wofe Fiaɖufegbefãɖeɖedɔa Le?
Míesrɔ̃a kpɔɖeŋu si Yesu ɖo ɖi esime wònɔ anyigba dzi la. Gbefãɖeɖe fe mɔnu kawo ŋu dɔe wòwɔ?


text:
NUSƆSRƆ̃ 3
Mawu Gbɔe Nya Nyui La Tso Vavã?
1. Ame kae nye Biblia la Ŋlɔla?
Woŋlɔ nya nyui si nye be amewo anɔ agbe tegbee le anyigba dzi la ɖe Biblia me. (Psalmo 37:29) Agbalẽ suesue 66 ye le Biblia me. Ŋutsu nutefewɔla 40 ye Mawu zã woŋlɔe. Mose ye ŋlɔ agbalẽ atɔ̃ gbãtɔawo anɔ abe fe 3,500 aɖewoe nye esi va yi ene. Apostolo Yohanes ye ŋlɔ agbalẽ mamlɛtɔ fe 1,900 kple edzivɔwoe nye esi. Ame ka fe susuwoe Biblia ŋlɔlawo ŋlɔ? Mawu to efe gbɔgbɔ kɔkɔe la dzi fo nu kple Biblia ŋlɔlawo. (2 Samuel 23:2) Mawu fe susuwoe woŋlɔ, ke menye woawo ŋutɔwo tɔwoe o. Eya ta Yehowae nye Biblia la Ŋlɔla.
2. Aleke míawɔ aka ɖe edzi be Biblia me nyawo nye nyatefe?
Míenya be Mawu gbɔe Biblia tso, elabena egblɔ nu siwo ava dzɔ le etsɔme la ɖi tsitotsito. Amegbetɔ aɖeke mate ŋu awɔ esia o. (Yosua 23:14) Mawu Ŋusẽkatãtɔ la ɖeɖe koe ate ŋu anya nu si ava dzɔ ɖe amefomea dzi le etsɔme.
Míakpɔ mɔ be agbalẽ si tso Mawu gbɔ la nanɔ etɔxɛe, eye nenemae wòle hã. Woma Biblia ɖekaɖeka miliɔn akpe geɖe le gbegbɔgblɔ gbogbo aɖewo me. Togbɔ be Biblia li tso blema ke hã la, ewɔ ɖeka kple dzɔdzɔmeŋutinunya si ŋu kakaɖedzi le. Tsɔ kpe ɖe eŋu la, ame 40 siwo ŋlɔe la fe nyawo metsi tsitre ɖe wo nɔewo tɔwo ŋu o. * Azɔ hã, Mawu vavã la gbɔ koe lɔlɔ̃ si ŋu wofo nu tsoe le Biblia me la ate ŋu atso, eye ŋusẽ gakpɔtɔ le emenyawo ŋu wotrɔa amewo fe agbenɔnɔ wòɖɔa ʋu wu. Nyatefenya siawo na ame miliɔn geɖe ka ɖe edzi be Mawu fe Nyae Biblia la nye.
3. Nu ka ŋue Biblia fo nu tsoe?
Nya nyui si nye be tameɖoɖo nyui aɖe le Mawu si na amefomea la ŋu koŋue Biblia fo nu tsoe. Ŋɔŋlɔawo fo nu tso ale si amegbetɔ wɔ bu mɔnukpɔkpɔ si su esi be wòayi edzi anɔ paradisoa me le anyigba dzi le amegbetɔ fe ŋutinya fe gɔmedzedzea me kple ale si woagagbugbɔ aɖo paradiso anyi mlɔeba la ŋu.
Sewo, gɔmeɖosewo kple aɖaŋuɖoɖowo hã le Mawu fe Nya la me. Tsɔ kpe ɖe eŋu la, woŋlɔ ale si Mawu wɔ nu kple amefomea ɖe Biblia me. Enye ŋutinya si ɖe Mawu fe nɔnɔme nyoameŋuwo fia. Eya ta Biblia ate ŋu akpe ɖe ŋuwò nànya Mawu. Eɖe ale si nàwɔ anye exɔlɔ̃ la me.
4. Aleke nàwɔ ase Biblia me nyawo gɔme?
Agbalẽ gbadza sia akpe ɖe ŋuwò nàse Biblia me nyawo gɔme abe ale si ko Yesu wɔe ene. Ehea amewo fe susu yia mawunyakpukpui vovovowo dzi heɖea wo me “bene woase Ŋɔŋlɔawo gɔme.”
Nu siwo wɔa dɔ ɖe ame dzi wu dometɔ ɖekae nye nya nyui si tso Mawu gbɔ. Ke hã, ame aɖewo mekpɔa dzidzɔ ɖe eŋu o, eye esese kua dzi na ame aɖewo gɔ̃ hã. Gake dzi megaɖe le fowò o. Mɔkpɔkpɔ si le asiwò be nàva nɔ agbe tegbee la nɔ te ɖe ale si nàdze agbagba anya Mawui la dzi.
^ mm. 3 Kpɔ agbalẽ gbadza si nye Agbalẽ si Nyo na Amesiame.
Srɔ̃ Nu Geɖe Wu
NYA NYUI SI TSO MAWU GBƆ!
Ðe Biblia Me Nyawo Nye Nyatefea?
Ne Mawu gbɔe Biblia tso vavã la, ke ele be wòato vovo na agbalẽ ɖe sia ɖe.
Nuka Tututue Nye Biblia fe Nufiafia?
Biblia La—Agbalẽ si Tso Mawu Gbɔ
Aleke Biblia ate ŋu akpe ɖe ŋuwò nàkpɔ kuxi siwo nèdoa goe gbɔe? Nu ka tae nàte ŋu aka ɖe ŋugbedodo siwo le eme dzi?
Nuka Tututue Nye Biblia fe Nufiafia?
Ameka Tututue Mawu Nye?
Èxɔe se be Mawu tsɔa ɖe le eme na wò ŋutɔŋutɔa? Srɔ̃ nu tso ale si tututu Mawu le kple ale si nàwɔ ate ɖe eŋu la ŋu.


text:
TA EWO
Nyatefe Si Ku Ðe Mawudɔlawo Ŋu
1. Nu ka tae wòle be míasrɔ̃ nu tso mawudɔlawo ŋu?
YEHOWA di be míanya nu tso yefe fomea ŋu. Mawudɔlawo nye Mawu fe fomea me tɔwo. Woyɔ wo le Biblia me be “Mawu viwo.” (Hiob 38:7) Dɔ kawoe mawudɔlawo wɔna? Aleke wokpe ɖe amewo ŋu le blema? Ðe woate ŋu akpe ɖe mía ŋu egbea?—Kpɔ Dzesidenya 8.
2. Aleke mawudɔlawo wɔ va dzɔ? Mawudɔla nenie wowɔ?
2 Ehiã be míanya nu tso ale si mawudɔlawo wɔ va dzɔ ŋu. Kolosetɔwo 1:16 gblɔ na mí be esi Yehowa wɔ Yesu vɔ la, wowɔ “nu bubu siwo katã le dzifowo kple anyigba dzi.” Mawudɔlawo hã le eme. Mawudɔla nenie wowɔ? Biblia gblɔ be mawudɔla miliɔn alafa geɖewoe li.—Psalmo 103:20; Nyaɖeɖefia 5:11.
3. Nya kae Hiob 38:4-7 gblɔ na mí tso mawudɔlawo ŋu?
3 Biblia la gblɔ na mí hã be Yehowa wɔ mawudɔlawo hafi va wɔ anyigba la. Aleke mawudɔlawo wɔ nui esi wokpɔ anyigba la? Hiob fe agbalẽa gblɔ be wogli kple dzidzɔ. Wonye fome si me tɔwo le kplikplikpli eye wosubɔa Yehowa aduadu.—Hiob 38:4-7.
MAWUDƆLAWO KPENA ÐE AMEGBETƆWO ŊU
4. Aleke míewɔ nya be mawudɔlawo tsɔa ɖe le eme na amegbetɔwo?
4 Tso gbe aɖe gbe ke la, mawudɔlawo tsɔa ɖe le amegbetɔwo kple tame si Yehowa ɖo ɖe anyigba kple amegbetɔwo siaa ŋu me. (Lododowo 8:30, 31; 1 Petro 1:11, 12) Anya te ɖe wo dzi ŋutɔ esime Adam kple Xawa dze aglã ɖe Mawu ŋu. Egatena ɖe wo dzi egbea wu ne wokpɔ ale si ame akpa gãtɔ gbe toɖoɖo Yehowa. Gake ne ame aɖe trɔ dzi me hetrɔ va Mawu gbɔ la, mawudɔlawo kpɔa dzidzɔ. (Luka 15:10) Mawudɔlawo tsɔa ɖe le eme na ame siwo subɔa Mawu la vevie. Yehowa zãa mawudɔlawo tsɔ kpena ɖe esubɔlawo ŋu hekpɔa wo ta. (Hebritɔwo 1:7, 14) Na míakpɔ esia fe kpɔɖeŋu aɖewo ɖa.
5. Aleke mawudɔlawo kpe ɖe Mawu subɔlawo ŋu le blema?
5 Yehowa dɔ mawudɔla eve wova kpe ɖe Lot kple efe fomea ŋu wosi esime wotsrɔ̃ Sodom kple Gomora. (1 Mose 19:15, 16) Ƒe alafa geɖewo megbe la, wotsɔ nyagblɔɖila Daniel fu gbe ɖe dzatawo fe do me, gake dzatawo mewɔ nu vevii o, elabena “Mawu dɔ efe dɔla ɖa wòva mia nu na dzatawo.” (Daniel 6:22) Emegbe esi wolé apostolo Petro de ga la, Yehowa dɔ mawudɔla aɖe wòyi ɖaɖee le gaxɔa me. (Dɔwɔwɔwo 12:6-11) Mawudɔlawo kpe ɖe Yesu hã ŋu esime wònɔ anyigba dzi. Le kpɔɖeŋu me, esi wonyrɔ Yesu megbe la, ‘mawudɔlawo va nɔ esubɔm.’ (Marko 1:13) Eye do ŋgɔ teti hafi woawu Yesu la, mawudɔla aɖe va ‘do ŋusẽe.’—Luka 22:43.
6. (a) Aleke míewɔ nya be mawudɔlawo gakpena ɖe Mawu fe amewo ŋu egbea? (b) Nyabiase kawo mee míadzro azɔ?
6 Egbea mawudɔlawo megadzena amegbetɔwo kpɔna o. Gake Mawu gazãa mawudɔlawo tsɔ kpena ɖe esubɔlawo ŋu. Biblia gblɔ be: “Yehowa fe dɔla fua asaɖa anyi ɖe ame siwo vɔ̃nɛ la ŋu godoo va kpe, eye wòɖea wo.” (Psalmo 34:7) Nu ka tae wòhiã be woakpɔ mía ta? Elabena gbɔgbɔmenuwɔwɔ vɔ̃ɖiwo hã li siwo dina be yewoagblẽ nu le mía ŋu! Ame kawoe wonye? Aleke wowɔ va dzɔ? Aleke wodina be yewoagblẽ nu le mía ŋui? Be míaɖo nyabiase siawo ŋu la, na míakpɔ nu si dzɔ esime wowɔ Adam kple Xawa vɔ megbe teti la ɖa.
MÍAƑE FUTƆ MAKPƆMAKPƆWO
7. Nu kae Satana ble amewo wowɔ?
7 Míesrɔ̃e le Ta 3 lia me be mawudɔla aɖe dze aglã ɖe Mawu ŋu eye wòdi be yeaɖu fia ɖe amewo dzi. Biblia yɔe be Satana Abosam. (Nyaɖeɖefia 12:9) Satana di be ame bubuwo hã nadze aglã ɖe Mawu ŋu. Ete ŋu ble Xawa, eye tso ɣemaɣi la, ele amegbetɔ akpa gãtɔ blem. Gake ame aɖewo yi edzi wɔ nutefe na Yehowa, wo dometɔ aɖewoe nye Abel, Enok kple Noa.—Hebritɔwo 11:4, 5, 7.
8. (a) Aleke wòdzɔe be mawudɔla aɖewo va zu gbɔgbɔ vɔ̃wo? (b) Nu kae gbɔgbɔ vɔ̃wo wɔ hafi te ŋu tsi agbe le Tsiɖɔɖɔa me?
8 Le Noa fe ŋkekeawo me la, mawudɔla aɖewo dze aglã eye wodzo le wo nɔfe le dzifo va zu amegbetɔwo nɔ anyigba dzi. Nu ka tae? Biblia gblɔ na mí be wodi be yewoaɖe nyɔnuwo. (Xlẽ 1 Mose 6:2.) Gake mesɔ be mawudɔlawo nawɔ nu ma o. (Yuda 6) Ame akpa gãtɔ siwo nɔ anyi ɣemaɣi la nye ame gblẽkuwo kple ŋutasẽlawo abe mawudɔla mawo ke ene. Yehowa ɖoe be yeana tsi naɖɔ aɖe anyigba bliboa atsrɔ̃ ame vɔ̃ɖi mawo. Gake eɖe esubɔla wɔnutefewo ya. (1 Mose 7:17, 23) Mawudɔla vɔ̃ɖi mawo si le tsɔtsrɔ̃a nu trɔ yi dzifo. Biblia yɔ mawudɔla vɔ̃ɖi mawo be gbɔgbɔ vɔ̃wo. Wova wɔ ɖeka kple Satana le efe aglãdzedzea me, eye Abosam zu wofe fia.—Mateo 9:34.
9. (a) Nu kae dzɔ ɖe gbɔgbɔ vɔ̃awo dzi esi wotrɔ yi dzifo? (b) Nu ka mee míadzro azɔ?
9 Esi wònye be aglãdzelawoe gbɔgbɔ vɔ̃wo nye ta la, Yehowa megaxɔ wo ɖe efe fomea me o. (2 Petro 2:4) Gbɔgbɔ vɔ̃wo magate ŋu atrɔ azu amegbetɔwo azɔ o, gake wogakpɔtɔ “le anyigbadzinɔlawo katã blem.” (Nyaɖeɖefia 12:9; 1 Yohanes 5:19) Na míakpɔ ale si woflua ame geɖewo alo blea woe ɖa.—Xlẽ 2 Korintotɔwo 2:11.
ALE SI GBƆGBƆ VƆ̃WO BLEA AMEWOE
10. Aleke gbɔgbɔ vɔ̃wo blea amewoe?
10 Gbɔgbɔ vɔ̃wo toa mɔ geɖe dzi blea amewo. Amewo doa ka kple gbɔgbɔ vɔ̃wo tẽe eye ɖewo hã doa ka kple wo to amegbetɔ siwo dometɔ aɖewoe nye bokɔnɔwo alo vivimenukpɔlawo dzi. Woyɔa kadodo kple gbɔgbɔ vɔ̃wo be gbɔgbɔ vɔ̃wo subɔsubɔ alo gbɔgbɔyɔyɔ. Gake Biblia de se na mí be míate mía ɖokuiwo ɖa xaa tso nu sia nu si do fome kple gbɔgbɔ vɔ̃wo la gbɔ. (Galatiatɔwo 5:19-21) Nu ka tae? Abe ale si ko adela zãa mɔ̃ vovovowo tsɔ ɖea lãwoe ene la, nenema kee gbɔgbɔ vɔ̃wo hã blea amewo wofe mɔ̃ ɖea wo eye wokpɔa ŋusẽ ɖe wo dzi.—Kpɔ Dzesidenya 26.
11. Nu kae nye afakaka, eye nu ka ta wòle be míatsrii?
11 Ameblemɔnu siawo dometɔ ɖekae nye nukaka. Eyae nye be woato vivimeŋusẽwo dzi adze agbagba be woanya etsɔme alo anya nane si le ɣaɣla. Mɔ siwo dzi ame aɖewo tona kaa nue nye ɣletivimekpɔkpɔ, nutabiabia, ɣletivimefakaka, gumagazazã atsɔ aka nui, ahuhɔ̃emefakaka kple asifomefakaka. Ame geɖe susuna be nu siawo megblẽa naneke le ame ŋu o. Gake nu siawo gblẽa nu le ame ŋu vevie. Le kpɔɖeŋu me, Biblia gblɔ be gbɔgbɔ vɔ̃wo kple afakalawo wɔa dɔ asi-le-asi-me. Dɔwɔwɔwo 16:16-18 gblɔ be ‘gbɔgbɔ vɔ̃ aɖe si naa wotea ŋu kaa afa’ la kpena ɖe nyɔnuvi aɖe ŋu ‘wòkaa afa.’ Gake esi apostolo Paulo nya gbɔgbɔ vɔ̃a do goe le nyɔnuvia me la, nyɔnuvia megatea ŋu kaa afa o.
12. Nu ka tae afɔku gã aɖe le ŋɔliyɔyɔ me? (b) Nu ka tae Mawu subɔlawo mekpɔa gome le gbɔgbɔ vɔ̃wo fe kɔnuwo me o?
12 Gbɔgbɔ vɔ̃wo gatoa mɔ bubu aɖe dzi blea amewo. Wodina be míaxɔe ase be míate ŋu afo nu kple kukuawo eye be kukuawo gakpɔtɔ le agbe le tefe aɖe, woate ŋu afo nu kpli mí alo awɔ nu vevi mí. Le kpɔɖeŋu me, ne ame aɖewo fe xɔlɔ̃wo alo wofe ame veviwo ku la, wotea ŋu yia nukalawo alo ŋɔliyɔlawo gbɔ. Ŋɔliyɔlawo ate ŋu agblɔ nya wɔdɔɖeamedzi aɖe tso wo xɔlɔ̃a alo wofe fometɔ si ku la ŋu. Ŋɔliyɔlawo ate ŋu asrɔ̃ ame siwo ku la fe gbe gɔ̃ hã. (1 Samuel 28:3-19) Wotu kukɔnu geɖewo hã ɖe dzixɔse si nye be kukuawo gale agbe le afi aɖe la dzi. Kukɔnu siawo dometɔ aɖewoe nye ameɖiɖimegbekplɔ̃ɖoɖo, kuzãɖuɖu, vɔsasa ɖe ame kukua ta, ahowɔwɔ kple ŋudɔdɔ. Ne Kristotɔwo gbe be yewomawɔ kɔnu siawo o la, wofe fometɔwo alo nutoa me tɔwo ate ŋu ahe nya ɖe wo ŋu, adzu wo, alo alé fu wo gɔ̃ hã. Gake Kristotɔwo nyae be ame kukuwo mele agbe le afi aɖeke o. Mímate ŋu afo nu kple kukuawo o, eye woawo hã womate ŋu afo nu kpli mí o. (Psalmo 115:17) Kpɔ nyuie. Mègatee kpɔ gbeɖe be yeado ka kple kukuawo alo gbɔgbɔ vɔ̃wo o, eye mègakpɔ gome le trɔ̃kɔnu aɖeke me gbeɖe o.—Xlẽ 5 Mose 18:10, 11; Yesaya 8:19.
13. Nu kae ame geɖe siwo vɔ̃na na gbɔgbɔ vɔ̃wo tsã la te ŋu wɔ?
13 Menye ɖeko gbɔgbɔ vɔ̃wo blea amewo o, wodoa vɔvɔ̃ na amewo hã. Egbea Satana kple efe gbɔgbɔ vɔ̃wo nyae be “ɣeyiɣi vi aɖe koe susɔ” Mawu naɖe yewo ɖa le anyigba dzi, eya ta wole ŋutasẽnuwo wɔm hele adã dzi wu tsã. (Nyaɖeɖefia 12:12, 17) Ke hã, ame akpe geɖe siwo vɔ̃na na gbɔgbɔ vɔ̃wo tsã la megava vɔ̃na na wo o. Aleke wowɔ vo tso vɔvɔ̃ na gbɔgbɔ vɔ̃wo si me?
TSI TSITRE ÐE GBƆGBƆ VƆ̃WO ŊU EYE NÀVO TSO WO SI ME
14. Aleke míawɔ avo tso gbɔgbɔ vɔ̃wo si me abe ale si Kristotɔ siwo nɔ anyi le fe alafa gbãtɔ me wɔe ene?
14 Biblia gblɔ ale si míawɔ atsi tsitre ɖe gbɔgbɔ vɔ̃wo ŋu kple ale si míawɔ avo tso wo si me hã na mí. Le kpɔɖeŋu me, Efesotɔ aɖewo do ka kple gbɔgbɔ vɔ̃wo hafi va srɔ̃ nyatefea. Aleke wowɔ vo tso wo si me? Biblia gblɔ be: “Afakalawo dometɔ gbogbo aɖewo tsɔ wofe agbalẽwo katã vɛ, eye wotɔ dzo wo le amewo katã ŋkume.” (Dɔwɔwɔwo 19:19) Esi wodi be yewoazu Kristotɔwo ta la, wogblẽ afakagbalẽwo dome. Nu ma tɔgbi hiã egbea hã. Ehiã be ame sia ame si di be yeasubɔ Yehowa la nagblẽ nu sia nu si le esi si do ka kple gbɔgbɔ vɔ̃wo la dome. Nu siawo dometɔ aɖewoe nye agbalẽwo, magazinewo, ɣletimefakaka, videowo, hadzidziwo, fefewo kple foto siwo nana wòdzena abe afɔku aɖeke mele afakaka, kadodo kple gbɔgbɔ vɔ̃wo alo vivimeŋusẽwo me o ene alo nana wòléa dzi na ame gɔ̃ hã. Esiawo lɔ takpɔnu siwo amewo dona be woakpɔ yewo ta tso vɔ̃ si me la hã ɖe eme.—1 Korintotɔwo 10:21.
15. Nu ka hãe wòle be míawɔ be míatsi tsitre ɖe Satana kple gbɔgbɔ vɔ̃wo ŋu?
15 Esi Kristotɔ siwo nɔ Efeso gblẽ wofe afakagbalẽwo dome fe geɖe megbe la, apostolo Paulo ŋlɔ bena egahiã kokoko be woate “kame” kple ‘gbɔgbɔmeŋusẽ vɔ̃ɖiwo.’ (Efesotɔwo 6:12) Ɛ̃, togbɔ be wotɔ dzo wofe agbalẽ mawo xoxo hã la, gbɔgbɔ vɔ̃wo gakpɔtɔ nɔ agbagba dzem be yewoagblẽ nu le wo ŋu. Eya ta nu kae wògahiã be woawɔ? Paulo gblɔ na wo be: “Milé xɔse fe akpoxɔnu gã, si miatsɔ atsi vɔ̃ɖitɔ la fe aŋutrɔ bibiawo katã nu la ɖe asi.” (Efesotɔwo 6:16) Abe ale si ko akpoxɔnu kpɔa aʋawɔla ta le aʋagbe dzi ene la, míafe xɔse ate ŋu akpɔ mía ta. Ne míexɔe se bliboe be Yehowa ate ŋu akpɔ mía ta la, míate ŋu atsi tsitre ɖe Satana kple gbɔgbɔ vɔ̃wo ŋu.—Mateo 17:20.
16. Nu kae míawɔ ale be ale si míexɔ Yehowa dzi se la me nasẽ ɖe edzi?
16 Nu kae míawɔ ale be ale si míexɔ Yehowa dzi se la me nasẽ ɖe edzi? Ehiã be míanɔ Biblia xlẽm gbe sia gbe eye míasrɔ̃ ale si míaɖo ŋu ɖe Yehowa ŋu be akpɔ mía ta. Ne míeka ɖe Yehowa dzi bliboe la, Satana kple gbɔgbɔ vɔ̃wo mate ŋu awɔ nu vevi mí o.—1 Yohanes 5:5.
17. Nu bubu kae akpɔ mía ta tso gbɔgbɔ vɔ̃wo si me?
17 Nu bubu kae wògahiã be Kristotɔ siwo nɔ Efeso la nawɔ? Wonɔ du si me yɔ fũ kple gbɔgbɔ vɔ̃wo subɔsubɔ la me. Eya ta Paulo gblɔ na wo be: “Minɔ gbedodoɖa . . . dzi ɣeawokatãɣi.” (Efesotɔwo 6:18) Ehiã be woabia Yehowa be wòakpɔ yewo ta ɣeawokatãɣi. Ke míawo ya ɖe? Míawo hã míele xexe aɖe si me gbɔgbɔ vɔ̃wo subɔsubɔ xɔ afe ɖo me. Eya ta ehiã be míabia Yehowa be wòakpɔ mía ta, eye míazã efe ŋkɔa ne míele gbe dom ɖa. (Xlẽ Lododowo 18:10.) Ne míeyi edzi biaa Yehowa be wòaɖe mí tso Satana si me la, Yehowa aɖo míafe gbedodoɖawo ŋu.—Psalmo 145:19; Mateo 6:13.
18, 19. (a) Aleke míawɔ aɖu aʋa si wɔm míele kple Satana kpakple gbɔgbɔ vɔ̃wo la dzi? (b) Biabia ka ŋue míaɖo le ta si kplɔ esia ɖo me?
18 Ne míegblẽ míafe nu siwo katã do ka kple gbɔgbɔ vɔ̃wo subɔsubɔ dome eye míeka ɖe Yehowa dzi be akpɔ mía ta la, míate ŋu atsi tsitre ɖe Satana kple gbɔgbɔ vɔ̃wo ŋu. Mehiã be míavɔ̃ wo o. (Xlẽ Yakobo 4:7, 8.) Yehowa tri akɔ sãsãsã wu gbɔgbɔ vɔ̃wo. Ehe to na wo le Noa fe ŋkekea me, eye le etsɔme la atsrɔ̃ wo. (Yuda 6) Ðo ŋku edzi be menye míawo ɖeɖe koe le aʋa sia wɔm o, Yehowa le efe dɔlawo zãm tsɔ le mía ta kpɔm. (2 Fiawo 6:15-17) Eya ta kakaɖedzi nenɔ mía si be Yehowa akpe ɖe mía ŋu míaɖu aʋa si wɔm míele kple Satana kpakple gbɔgbɔ vɔ̃wo la dzi.—1 Petro 5:6, 7; 2 Petro 2:9.
19 Gake esi wònye be Satana kple gbɔgbɔ vɔ̃wo na amewo le fu kpem alea gbegbe ɖe, nu ka tae Mawu mekpɔ tsrɔ̃ wo haɖe o? Míakpɔ biabia sia fe ŋuɖoɖo le ta si kplɔ esia ɖo me.


text:
TA ASIEKE
Ðe Xexea Me Ƒe Nuwuwu Ðo Vɔa?
1. Afi kae míate ŋu asrɔ̃ nu tso nu siwo adzɔ le etsɔme ŋu le?
ÐE NÈKPƆ nyadzɔdzɔwo le television dzi kpɔ, eye nèbia ɖokuiwò be, ‘Afi ka kurae xexe sia ɖo taea?’ Nya vɔ̃wo kple ŋutasẽnuwɔwɔwo va bɔ ale gbegbe be ame aɖewo xɔe se be xexea me fe nuwuwu anya ɖo vɔ. Nyatefe yea? Ðe mɔ aɖe li si dzi míato anya nu siwo ava dzɔ le etsɔmea? Ɛ̃. Togbɔ be amegbetɔwo mate ŋu anya nu siwo adzɔ le etsɔme o hã la, Yehowa ate ŋui. Egblɔ ale si mí amegbetɔwo kple anyigba la siaa fe etsɔme ava nɔ la na mí le Biblia me.—Yesaya 46:10; Yakobo 4:14.
2, 3. Nu kae Yesu fe nusrɔ̃lawo di be yewoanya, eye aleke Yesu ɖo eŋu na woe?
2 Ne Biblia fo nu tso xexea me fe nuwuwu ŋu la, mefia anyigba la fe nuwuwu o, ke vɔ̃ɖivɔ̃ɖi fe nuwuwu boŋue. Yesu fia amewo be Mawu fe Fiaɖufea aɖu anyigba la dzi. (Luka 4:43) Yesu fe nusrɔ̃lawo di be yewoanya ɣeyiɣi si me Mawu fe Fiaɖufea ava, eye wobiae be: “Ɣekaɣie nu siawo adzɔ, eye nu kae anye wò anyinɔɣi kple nuɖoanyi sia fe nuwuɣi la fe dzesi?” (Mateo 24:3) Yesu meyɔ ŋkeke si tututu dzi Fiaɖufea ava la na wo o, ke egblɔ nu siwo adzɔ do ŋgɔ teti na xexea fe nuwuwu la na wo. Nu siwo Yesu gblɔ be woadzɔ la le dzɔdzɔm fifia.
3 Le ta sia me la, míadzro nu siwo ɖo kpe edzi be míele ɣeyiɣi si ado ŋgɔ teti na xexea fe nuwuwu me la me. Gake gbã la, ahiã be míasrɔ̃ nu tso aʋa aɖe si dzɔ le dzifo la ŋu bene míase nu si tae nuwo gblẽ le xexea me alea ɖo la gɔme.
AƲA AÐE SI DZƆ LE DZIƑO
4, 5. (a) Nu kae dzɔ le dzifo esi Yesu zu Fia teti? (b) Le Nyaɖeɖefia 12:12 fe nya nu la, nu kae adzɔ le anyigba dzi ne wonya Satana le dzifo?
4 Míesrɔ̃e le Ta 8 lia me be Yesu zu Fia le dzifo le fe 1914 me. (Daniel 7:13, 14) Nyaɖeɖefia fe agbalẽa gblɔ nu si dzɔ la na mí be: “Aʋa dzɔ le dzifo: Mikael [Yesu] kple efe dɔlawo wɔ aʋa kple ʋɔ driba [Satana] la, eye ʋɔ driba la kple efe dɔlawo wɔ aʋa kpli wo.” * Woɖu Satana kple efe gbɔgbɔ vɔ̃wo dzi le aʋa ma me, eye wonya wo le dzifo ɖo ɖe anyigba dzi. Kpɔ dzidzɔ si gbegbe mawudɔlawo kpɔ ɖa le susu me! Ke ame siwo le anyigba dzi ya ɖe? Biblia gblɔ be anye xaxaɣi na amegbetɔwo. Nu ka tae? Dzi le Abosam kum vevie, “elabena enyae be ɣeyiɣi vi aɖe koe susɔ na ye.”—Nyaɖeɖefia 12:7, 9, 12.
5 Abosam le kuxi geɖe hem va anyigba dzi ale si wòate ŋui. Dzi le ekum vevie, elabena ɣeyiɣi vi aɖe koe susɔ Mawu natsrɔ̃e ɖa. Na míadzro nu siwo Yesu gblɔ be woadzɔ le ŋkeke mamlɛawo me la me.—Kpɔ Dzesidenya 24.
ŊKEKE MAMLƐAWO
6, 7. Nya kae míagblɔ tso aʋawɔwɔ kple dɔwuame ŋu?
6 Aʋawɔwɔ. Yesu gblɔ be: “Dukɔ atso ɖe dukɔ ŋu, eye fiaɖufe ɖe fiaɖufe ŋu.” (Mateo 24:7) Wowu ame geɖe le aʋa me le míafe ɣeyiɣia me wu ɣeyiɣi bubu ɖe sia ɖe. Ŋkuléle Ðe Xexea Me Ŋu Habɔbɔ ka nya ta be tso fe 1914 me la, wowu ame miliɔn 100 kple edzivɔwo le aʋawɔwɔ me. Ame siwo wowu le fe 100 pɛ ko me tso fe 1,900 va se ɖe fe 2000 me la sɔ gbɔ wu ame siwo wowu le fe 1,900 siwo do ŋgɔ me zigbɔzi etɔ̃ sɔŋ. Bu fukpekpe kple vevesese si gbegbe me ame miliɔn geɖe to le aʋawɔwɔ siawo me la ŋu kpɔ!
7 Dɔwuame. Yesu gblɔ be: “Nuɖuɖu ave.” (Mateo 24:7) Togbɔ be nuɖuɖu bɔ egbea wu tsã hã la, ame geɖe meɖua nu wòsua wo o. Nu ka tãe? Elabena ga mele wo si woafle nuɖuɖu alo afle anyigba ade agble ɖe edzi o. Ga si mede dɔlar ɖeka o ko nue ame miliɔn akpe ɖeka kple edzivɔ nɔa agbe ɖo gbe sia gbe. Xexea Me Lãmesẽ Habɔbɔ gblɔ be ɖevi miliɔn geɖe kuna fe sia fe le esi womekpɔa nu ɖuna wòsua wo o koŋ ta.
8, 9. Nu kae ɖee fia be Yesu fe nyagblɔɖi siwo ku ɖe anyigbaʋuʋu kple dɔlélewo ŋu la le eme vam?
8 Anyigbaʋuʋu. Yesu gblɔe ɖi be: “Anyigba aʋuʋu ŋɔdzitɔe.” (Luka 21:11) Wokpɔ mɔ be anyigbaʋuʋu dziŋɔwo anɔ dzɔdzɔm fe sia fe. Tso fe 1900 me la, anyigbaʋuʋu wu ame miliɔn eve kple edzivɔwo. Togbɔ be mɔ̃ɖaŋununya wɔe be wotea ŋu kpɔnɛ doa ŋgɔ be anyigba aʋuʋu eye wonaa nyanya amewo tso eŋu egbea hã la, anyigbaʋuʋu gakpɔtɔ le ame geɖe wum.
9 Dɔléle. Yesu gblɔe ɖi be “dɔvɔ̃wo” ava. Dɔléle dziŋɔwo kakana kabakaba hewua ame geɖe. (Luka 21:11) Togbɔ be ɖɔkitawo nya ale si woada dɔ geɖewo hã la, dɔléle gbogbo aɖewo gakpɔtɔ li siwo womate ŋu ada o. Le nyatefe me la, woka nya ta be dɔlélewo wua ame miliɔn geɖe fe sia fe. Dɔléle siawo dometɔ aɖewoe nye yɔmekpe, asrã (atikesi) kple kolera. Gakpe ɖe eŋu la, ɖɔkitawo gava ke ɖe dɔléle yeye 30 aɖewo ŋu, eye womekpɔ atike na wo dometɔ aɖewo o.
ALE SI AMEWO ƑE NƆNƆME ANƆ LE ŊKEKE MAMLƐAWO ME
10. Aleke 2 Timoteo 3:1-5 le eme vam egbea?
10 Biblia gblɔ le 2 Timoteo 3:1-5 be: “Le ŋkeke mamlɛawo me la, ɣeyiɣi sesẽ siwo me nɔnɔ asesẽ la ava.” Apostolo Paulo fo nu tso ale si ame akpa gãtɔ fe nɔnɔme anɔ le ŋkeke mamlɛawo me ŋu. Egblɔ be amewo anye
ɖokuitɔdilawo
galɔ̃lawo
ame maɖoto dzilawo
ame mawɔnutefewo
ame siwo melɔ̃a wofe fometɔwo o
ame siwo meɖua wo ɖokuiwo dzi o
ame wɔadãwo
ame siwo lɔ̃a dzidzɔkpɔkpɔ wu esi woalɔ̃ Mawu
ame siwo wɔna abe ɖe wolɔ̃ Mawu ene gake wogbea toɖoɖoe
11. Le Psalmo 92:7 fe nya nu la, nu kae adzɔ ɖe ame vɔ̃ɖiwo dzi?
11 Ðe ame geɖe wɔa nu alea le mia gbɔa? Ame geɖe wɔa nu alea le xexea me godoo. Gake etefe madidi o, Mawu awɔ nane tso nɔnɔmea ŋu. Edo ŋugbe be: “Ne ame vɔ̃ɖiwo mie abe gbe ene, eye nu vlo wɔlawo katã le se fom hã la, tsɔtsrɔ̃ ge ko woala ɖikaa.”—Psalmo 92:7.
NYA NYUI LA LE ŊKEKE MAMLƐAWO ME
12, 13. Nu kawoe Yehowa fia mí le ŋkeke mamlɛ siawo me?
12 Biblia gblɔe ɖi be le ŋkeke mamlɛawo me la, fukpekpe kple vevesese axɔ afe ɖe xexea me. Gake Biblia gagblɔ hã be nu nyui aɖewo hã anɔ dzɔdzɔm.
13 Biblia gɔme sese. Nyagblɔɖila Daniel ŋlɔ nu tso ŋkeke mamlɛawo ŋu. Egblɔ be: “Sidzedze vavãtɔ adzi ɖe edzi.” (Daniel 12:4) Mawu ana ŋutete efe amewo woase Biblia gɔme nyuie wu tsã. Yehowa wɔ esia vevietɔ tso fe 1914 me. Le kpɔɖeŋu me, efia vevienyenye si le efe ŋkɔa ŋu, nyatefe si ku ɖe tafea ŋu, nu si dzɔna ɖe ame dzi ne eku kpakple tsitretsitsia ŋu la mí. Míesrɔ̃e be Mawu fe Fiaɖufea koe ate ŋu akpɔ amegbetɔwo fe kuxiwo katã gbɔ. Míesrɔ̃ ale si míawɔ akpɔ dzidzɔ kple ale si míanɔ agbe wòadze Mawu ŋu hã. Ke nu kae mawusubɔlawo wɔna kple nu si wosrɔ̃ la? Nyagblɔɖi bubu aɖe ɖo nya sia ŋu na mí.—Kpɔ Dzesidenya 21 kple 25.
14. Afi kawoe wole gbefã ɖem Fiaɖufe ŋuti nya nyuia le, eye ame kawoe le dɔ sia wɔm?
14 Gbefãɖeɖe le xexe blibo la katã me. Esi Yesu nɔ nu fom tso ŋkeke mamlɛawo ŋu la, egblɔ be: “Woaɖe gbefã Fiaɖufe ŋuti nya nyui sia le anyigba blibo la katã dzi.” (Mateo 24:3, 14) Wole gbefã ɖem Fiaɖufe ŋuti nya nyuia le dukɔ siwo wu 230 me le gbegbɔgblɔ 700 kple edzivɔ me. Ɛ̃, le xexea me godoo la, Yehowa Ðasefo siwo tso “dukɔ sia dukɔ” kple “to sia to” me le kpekpem ɖe amewo ŋu be woanya nu si Fiaɖufea nye kple nu siwo wòava wɔ na amegbetɔfomea. (Nyaɖeɖefia 7:9) Womexɔa ga le amewo si le esia ta o. Togbɔ be amewo léa fu wo dometɔ geɖe hetia wo yome hã la, naneke mate ŋu axe mɔ na gbefãɖeɖedɔa o abe ale si ko Yesu gblɔe ɖi ene.—Luka 21:17.
NU KAE NÀWƆ?
15. (a) Èxɔe se be ŋkeke mamlɛawo mee míelea, nu ka tae? (b) Nu kae adzɔ ɖe ame siwo ɖoa to Yehowa kple ame siwo meɖoa toe o la dzi?
15 Èxɔe se be ŋkeke mamlɛawo mee míelea? Biblia fe nyagblɔɖi geɖe siwo ku ɖe ŋkeke mamlɛawo ŋu le eme vam. Etefe madidi o, Yehowa atso nya me be woadzudzɔ gbefãɖeɖe nya nyuia eye “nuwuwu la” ava. (Mateo 24:14) Nu kae nye nuwuwu la? Eyae nye Armagedon, ɣemaɣie Mawu aɖe vɔ̃ɖivɔ̃ɖiwo katã ɖa. Yehowa azã Yesu kple mawudɔla sẽŋuwo atsɔ atsrɔ̃ ame siwo gbe toɖoɖo Eya amea kple Via. (2 Tesalonikatɔwo 1:6-9) Le ema megbe la, Satana kple efe gbɔgbɔ vɔ̃wo magable amewo azɔ o. Eye ame siwo katã ɖo to Mawu hexɔ efe Fiaɖufea la akpɔ Mawu fe ŋugbedodowo katã me vava tefe.—Nyaɖeɖefia 20:1-3; 21:3-5.
16. Esi nuwuwua tu afe ŋutɔ ta la, nu kae wòhiã be nàwɔ?
16 Etefe madidi o xexe sia si dzi ɖum Satana le la atsrɔ̃. Eya ta ele vevie be míabia mía ɖokuiwo be, ‘Nu kae wòle be mawɔ?’ Yehowa di be nàsrɔ̃ nu geɖe si nàte ŋui le Biblia me. Ele be nàdo vevie nua sɔsrɔ̃. (Yohanes 17:3) Yehowa Ðasefowo wɔa kpekpewo kwasiɖa sia kwasiɖa be woakpe ɖe amewo ŋu woase Biblia gɔme. Dze agbagba nànɔ kpekpe siawo dem edziedzi. (Xlẽ Hebritɔwo 10:24, 25.) Ne èkpɔe be ehiã be yeatrɔ asi le yefe agbenɔnɔ aɖewo ŋu la, mègana esia wɔwɔ nasesẽ na wò o. Ne èyi edzi le esia wɔm la, wò kple Yehowa fe xɔlɔ̃dzedzea me anɔ sesẽm ɖe edzi.—Yakobo 4:8.
17. Nu ka tae ame akpa gãtɔ fe nu aku ne nuwuwua va?
17 Apostolo Paulo gblɔ be ame vɔ̃ɖiwo tsɔtsrɔ̃ adzɔ kpata le ɣeyiɣi si me ame akpa gãtɔ mele mɔ kpɔm nɛ o me “abe ale si tututu fiafitɔ vana le zã me ene.” (1 Tesalonikatɔwo 5:2) Yesu gblɔe ɖi be ame geɖe aɖoe koŋ ado toku kpeɖodzi siwo aɖee fia be míele ŋkeke mamlɛawo me. Egblɔ be: “Ale si Noa fe ŋkekeawo nɔ la, nenema kee Amegbetɔvi la fe anyinɔɣi la [alo ŋkeke mamlɛawo] hã anɔ. Elabena ale si wowɔ le ŋkeke siwo do ŋgɔ na Tsiɖɔɖɔ la me, wole nu ɖum, le nu nom, ŋutsuwo le srɔ̃ ɖem, eye wole nyɔnuwo tsɔm na be woaɖe va se ɖe gbe si gbe Noa ge ɖe aɖakaʋua me, eye womede dzesii o, va se ɖe esime Tsiɖɔɖɔa va, eye wòkplɔ wo katã dzoe la, nenema kee Amegbetɔvi la fe anyinɔɣi la hã anɔ.”—Mateo 24:37-39.
18. Aleke Yesu xlɔ̃ nu mí?
18 Yesu xlɔ̃ nu mí be míakpɔ nyuie be “nu tsu ɖuɖu kple aha tsu nono kpakple agbemedzimaɖitsitsiwo” magahe míafe susu o. Ebe nuwuwu la ava le vo me “abe mɔ̃ ene.” Egblɔ hã be “ava ame siwo katã le anyigba bliboa dzi la dzi.” Eye wògblɔ kpee be: “Minɔ ŋudzɔ, eye minɔ kokofofo dzi ɖaasi, be miate ŋu asi le nu siawo katã, siwo gbɔna dzɔdzɔ ge la nu, eye miate ŋu atsi tsitre ɖe Amegbetɔvi la ŋkume.” (Luka 21:34-36) Nu ka tae wòle vevie be míawɔ ɖe Yesu fe nuxlɔ̃ame siawo dzi? Elabe etefe madidi o woatsrɔ̃ Satana fe xexe vɔ̃ɖi sia ɖa. Ame siwo ŋu Yehowa kple Yesu kpɔ ŋudzedze ɖo koe atsi agbe ne nuwuwua va eye woanɔ agbe tegbee le xexe yeyea me.—Yohanes 3:16; 2 Petro 3:13.
^ mm. 4 Mikael nye Yesu Kristo fe ŋkɔ bubu. Ne èdi numeɖeɖe bubuwo la, taflatsɛ kpɔ Dzesidenya 23.


text: 21 Esi wogogo Yerusalem eye wova ɖo Betfage si le Amitoa dzi la, Yesu dɔ nusrɔ̃la eve+2 eye wògblɔ na wo be: “Miyi kɔfe si kpɔm miele le mia ŋgɔ la me, eye ne mieɖo ko la, miakpɔ tedzi aɖe le ka me, eye tedzivi aɖe le egbɔ. Miɖe ka wo, eye miakplɔ wo vɛ nam.3 Ne ame aɖe bia nya aɖe mi la, migblɔ be, ‘Afetɔ lae le wo hiãm.’ Eye enumake aɖo wo ɖa.”4 Nu sia va eme, ale be nya si wogblɔ ɖi to nyagblɔɖilaa dzi la nava eme, egblɔ be:5 “Migblɔ na Zion vinyɔnu la be: ‘Kpɔ ɖa! Wò fia gbɔna gbɔwò,+ ame fafa wònye,+ eye wòle tedzi dzi, ɛ̃, ele tedzivi si nye agbatsɔlã fe vi dzi.’”+6 Eya ta nusrɔ̃lawo yi ɖawɔ pɛpɛpɛ abe ale si Yesu gblɔ na wo ene.+7 Eye wokplɔ tedzi la kple via vɛ hetsɔ wofe awudziwuiwo ɖo ɖe wo dzi, eye wòbɔbɔ nɔ tedzivi la dzi.+8 Amehawo dometɔ akpa gãtɔ ɖo wofe awudziwuiwo ɖe mɔa dzi,+ eye bubuwo lã atilɔwo ɖo ɖe mɔa dzi keŋ.9 Ke ameha siwo dze ŋgɔ kple esiwo le megbe la le ɣli dom be: “Míeɖe kuku, xɔ na David Vi la,+ Woayra ame si gbɔna le Yehowa* fe ŋkɔ me!+ Míeɖe kuku, xɔ nɛ, wò, ame si le dzifo ʋĩi!”+10 Esi wòva ɖo Yerusalem la, zi tɔ le du bliboa me, eye amewo le biabiam be: “Ame kae nye esia?”11 Amehawo le gbɔgblɔm be: “Ame siae nye nyagblɔɖila Yesu+ si tso Nazaret le Galilea!”12 Yesu ge ɖe gbedoxɔa me, eye wònya nudzrala kple nuflela siwo le gbedoxɔa me la katã do goe, eye wòmu gaɖɔlilawo fe kplɔ̃wo kple ahɔnɛdzralawo fe zikpuiwo fu anyi.+13 Eye wògblɔ na wo be: “Woŋlɔe ɖi be, ‘Woayɔ nye afe la be gbedoɖafe,’+ ke miawo mietsɔe wɔ adzodalawo fe doe.”+14 Ŋkuagbãtɔwo kple bunɔwo hã va egbɔ le gbedoxɔa me, eye wòda gbe le wo ŋu.15 Esi nunɔlawo fe tatɔwo kple agbalẽfialawo kpɔ nu wɔnuku siwo wɔm wòle kple ɖevi siwo le ɣli dom le gbedoxɔa me le gbɔgblɔm be, “Míeɖe kuku, xɔ na David Vi la!” la,+ dɔme ve wo,+16 eye wobiae be: “Èle nya si gblɔm wole la sema?” Yesu ɖo eŋu na wo be: “Ɛ̃. Ðe miexlẽe kpɔ be, ‘Ðeviwo kple vi nonowo fe nu me nèdzra kafukafu ɖo’ oa?”+17 Eye wògblẽ wo ɖi hedo go le dua me yi Betania, eye wòtsi afi ma dɔ.+18 Esi wòtrɔ yina dua me le ŋdi kanya la, dɔ wui.+19 Ekpɔ gboti aɖe le mɔ to eye wòte ɖe eŋu, ke mekpɔ naneke le edzi o negbe aŋgbawo ko,+ eye wògblɔ nɛ be: “Màgatse akpɔ gbeɖegbeɖe o.”+ Eye gboti la yrɔ enumake.20 Esi nusrɔ̃lawo kpɔ esia la, ewɔ nuku na wo, eye wobia be: “Aleke wɔ gboti la yrɔ enumake?”+21 Yesu ɖo eŋu na wo be: “Vavã mele egblɔm na mi be: Ne xɔse le mia si, eye mieke ɖi o la, menye nu si mewɔ gboti la ɖeɖe koe miawɔ o, ke boŋ ne miegblɔ na to sia be, ‘Ho nàyi aɖadze atsiafu me’ la, ava eme.+22 Eye ne xɔse le mia si la, nu sia nu si miado gbe ɖa abia la, miaxɔe.”+23 Ke esi wòyi gbedoxɔa me hele nu fiam la, nunɔlawo fe tatɔwo kple dumegãwo va egbɔ, eye wobiae be: “Ŋusẽ kae nètsɔ wɔa nu siawo? Eye ame kae na ŋusẽ sia wò?”+24 Yesu ɖo eŋu na wo be: “Nye hã mabia nya ɖeka mi. Ne mieɖo eŋu nam la, ekema nye hã magblɔ ŋusẽ si metsɔ wɔa nu siawoe la na mi:25 Yohanes fe amenyɔnyrɔ ɖe tsi me la ɖe, afi kae wòtso? Dzifoe wòtso loo alo amegbetɔwo gbɔe?” Ke woda nyaa kpɔ le wo nɔewo dome gblɔ be: “Ne míegblɔ be, ‘Dzifoe wòtso’ la, abia mí be, ‘Ekema nu ka tae miexɔ edzi se o?’+26 Ke ne míegblɔ be, ‘Etso amewo gbɔ la,’ ke míedɔ̃ le ameha la si me, elabena wo katã wobua Yohanes nyagblɔɖilae.”27 Eya ta woɖo eŋu na Yesu be: “Míenya o.” Eya hã gblɔ na wo be: “Nye hã nyemagblɔ ŋusẽ si metsɔ wɔa nu siawoe la na mi o.28 “Nu kae miesusu? Vi eve le ŋutsu aɖe si. Eye wòyi gbãtɔ gbɔ ɖagblɔ nɛ be, ‘Vinye, yi ɖawɔ dɔ le waingble la me egbe.’29 Eɖo eŋu be, ‘Nyemayi o,’ ke emegbe la evee eye wòyi.30 Eye wòva evelia gbɔ gblɔ na eya hã nenema ke. Eya ɖo eŋu be, ‘Mayi,’ ke meyi o.31 Ame eve siawo dometɔ kae wɔ fofoa fe lɔlɔ̃nu?” Woɖo eŋu be: “Gbãtɔe.” Yesu gblɔ na wo be: “Vavã mele egblɔm na mi be, adzɔxɔlawo kple gbolowo atre Mawu Fiaɖufe la me yiyi na mi.32 Elabena Yohanes va mia gbɔ be yeafia dzɔdzɔenyenyemɔ la mi, ke miexɔ edzi se o. Gake adzɔxɔlawo kple gbolowo ya xɔ edzi se,+ eye togbɔ be miekpɔ esia hã la, mete ɖe mia dzi emegbe ne miaxɔ edzi ase o.33 “Mise lododo bubu ɖa: Afetɔ aɖe de waingble, eye wòtɔ kpɔ fo xlãe, ewɔ wainfiãfe ɖe eme,+ eye wòtu agbledzɔxɔ ɖe eme;+ etsɔe de asi na agbledelawo, eye wòzɔ mɔ yi duta.+34 Esi nuŋeɣi ɖo la, edɔ efe kluviwo ɖe agbledelawo gbɔ be woaxɔ yefe kutsetsewo avɛ.35 Ke agbledelaawo lé efe kluviawo, wofo ɖeka, wowu ɖeka, eye wofu kpe bubu wòku.+36 Eye wògadɔ kluvi bubu siwo sɔ gbɔ wu gbãtɔawo ɖa, ke wowɔ woawo hã nenema ke.+37 Mlɔeba edɔ via ɖe wo gbɔ gblɔ be, ‘Woasi vinye ŋkume ɖa.’38 Ke esi agbledelaawo kpɔ via la, wogblɔ le wo nɔewo dome be, ‘Ame siae nye domenyila la.+ Miva míawui, ne míaxɔ efe domenyinu la!’39 Eya ta wolée, hee do goe le waingblea me, eye wowui.+40 Azɔ ne waingbletɔ la va ɖe, nu kae wòawɔ agbledela mawo?”41 Woɖo eŋu nɛ be: “Esi wonye ame vɔ̃ɖiwo ta la, atsrɔ̃ wo ŋɔdzitɔe, eye wòatsɔ waingble la ade asi na agbledela bubu siwo atsɔ kutsetsewo anɛ le kutsetseawo ɖiɣi.”42 Yesu bia wo be: “Ðe miexlẽe le Ŋɔŋlɔawo me kpɔ be, ‘Kpe si xɔtulawo gbe la, eyae va zu dzogoedzikpe vevitɔ;+ Yehowa* gbɔe esia tso va eme, eye wònye nu wɔnuku le mía ŋkume’ oa?+43 Esia tae mele egblɔm na mi be, woaxɔ Mawu Fiaɖufe la le mia si, eye woatsɔe ana dukɔ si tsea efe kuwo.44 Ame si adze kpe sia dzi la, aŋe kluikluiklui.+ Eye ame sia ame si dzi wòage adze la, agbã gudugudu.”+45 Esi nunɔlawo fe tatɔwo kple Farisitɔwo se efe lododoawo la, wokpɔe dze sii be yewo ŋue wòle nu fom tsoe.+46 Togbɔ be wodi be yewoalée hã la, wovɔ̃ amehawo, elabena wobunɛ nyagblɔɖilae.+


text: 4 Eye gbɔgbɔ la kplɔ Yesu yi gbedadafo be Abosam+ natee kpɔ.+2 Esi wòtsi nu dɔ ŋkeke blaene kple zã blaene megbe la, dɔ wui.3 Ɣemaɣi la, Tela+ la va gblɔ nɛ be: “Ne Mawu fe vie nènye la, ekema gblɔ na kpe siawo be woatrɔ azu abolo.”4 Ke eɖo eŋu be: “Woŋlɔ ɖi be: ‘Menye abolo ɖeɖe ko nu amegbetɔ anɔ agbe ɖo o, ke boŋ ɖe nya sia nya si dona tso Yehowa* fe nu me la hã nu.’”+5 Azɔ Abosam kplɔe yi du kɔkɔe la me,+ eye wòtsɔe ɖo gbedoxɔa+ tame6 hegblɔ nɛ be: “Ne Mawu fe vie nènye la, ekema ti kpo nàɖadze anyigba; elabena woŋlɔ ɖi be: ‘Ade se na efe dɔlawo le ŋutiwò,’ eye, ‘Woaxe wò kple wofe asiwo, be nàgatsɔ wò afɔ axlã ɖe kpe o.’”+7 Yesu gblɔ nɛ be: “Woŋlɔ ɖi hã be: ‘Mègate Yehowa* wò Mawu kpɔ o.’”+8 Abosam gakplɔe yi to aɖe si kɔkɔ ŋutɔ la dzi, eye wòɖe xexemefiaɖufewo katã kple wofe ŋutikɔkɔe fiae.+9 Eye wògblɔ nɛ be: “Matsɔ nu siawo katã ana wò ne èdze klo de ta agu nam.”10 Eye Yesu gblɔ nɛ be: “Te ɖa le gbɔnye, Satana! Elabena woŋlɔ ɖi be: ‘Yehowa* wò Mawue nàde ta agu na,+ eye eya ɖeka koe nàsubɔ.’”*+11 Ale Abosam dzo le egbɔ,+ eye kpɔ ɖa, mawudɔlawo va subɔe.+12 Ke esi Yesu se be wolé Yohanes la,+ edzo yi Galilea.+13 Eye wòdzo le Nazaret yi ɖanɔ Kapernaum,+ si le fua nu, le Zebulon kple Naftali nutoawo me,14 ale be nya si wogblɔ ɖi to nyagblɔɖila Yesaya dzi la nava eme, egblɔ be:15 “Oo Zebulon-nyigba kple Naftali-nyigba, siwo le futamɔ dzi, le Yordan fe go kemɛ dzi, dukɔwo fe Galilea!16 Dukɔ si nɔ viviti me la kpɔ kekeli gã aɖe, eye kekeli+ klẽ na ame siwo nɔ nuto si dzi ku do vɔvɔli ɖo la.”+17 Tso ɣemaɣi la, Yesu de asi gbefãɖeɖe me henɔ gbɔgblɔm be: “Mitrɔ dzi me, elabena Dzifofiaɖufe la gogo.”+18 Esi wòto Galilea-fua* nu yina la, ekpɔ nɔviŋutsu eve, Simon si wogayɔna be Petro+ kple nɔvia Andrea, wole asabu dam, elabena tɔfodelawoe wonye.+19 Eye wògblɔ na wo be: “Miva dze yonyeme, eye mawɔ mi ameɖelawoe.”+20 Enumake wogblẽ wofe ɖɔawo ɖi hedze eyome.+21 Esi wòdzo le afi ma la, ekpɔ nɔviŋutsu eve bubu, Yakobo kple nɔvia Yohanes,+ siwo nye Zebedeo viwo. Wo kple wo fofo Zebedeo wole tɔdziʋu me le wofe ɖɔ vuvuwo sam, eye wòyɔ wo.+22 Enumake wogblẽ tɔdziʋu la kple wo fofo ɖi hedze eyome.23 Eye wòyi ɖatsa le Galilea+ blibo la le nu fiam le wofe fufofewo+ hele gbefã ɖem Fiaɖufe ŋuti nya nyui la, eye wòle dɔlélewo katã kple lãmegbegblẽwo katã fomevi dam le dukɔ la me.+24 Ale Yesu ŋu nya kaka de Siria nutoa katã me; eye wokplɔ ame siwo katã fe lãme gblẽ vevie, ame siwo dɔléle kple lãmevee vovovowo le fu wɔmee,+ ame siwo me gbɔgbɔ vɔ̃wo le,+ kple ame siwo le anyidzedɔ*+ lém kpakple lãmetututɔwo va egbɔ, eye wòda dɔ na wo.25 Le esia ta ameha gã aɖewo, siwo tso Galilea, Dekapoli,* Yerusalem kple Yudea kpakple Yordan fe go kemɛ dzi la, dze eyome.


text:
KRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ September 2016
Kpɔɖeŋudzeɖonyawo
Nya siwo nàte ŋu agblɔ atsɔ ana Gbetakpɔxɔ kple Biblia fe nyatefea si ɖo kpe edzi be Mawu léa be na mí. Kpɔ kpɔɖeŋua dzi nàdzra wò ŋutɔ wò dzeɖonya ɖo.
NU XƆASI SIWO LE MAWU ƑE NYA LA ME
‘Nɔ Agbe Ðe Yehowa Ƒe Se La Nu’
Nu kae wòfia be míanɔ agbe ɖe Yehowa fe se la nu? Psalmo 119 lia ŋlɔla ɖo kpɔɖeŋu nyui si míate ŋu asrɔ̃ egbea ɖi na mí.
KRISTOTƆWO ƑE AGBENƆNƆ
Ne Ðevie Va Ʋu Ʋɔa
Ale si wòle be míawɔ nu atsɔ aɖee afia be míede bubu edzilawo ŋu.
NU XƆASI SIWO LE MAWU ƑE NYA LA ME
“Nye Kpekpeɖeŋu Tso Yehowa Gbɔ”
Wozã kpɔɖeŋunyagbɔgblɔwo le Psalmo 121 tsɔ ɖɔ Yehowa fe ametakpɔkpɔ.
NU XƆASI SIWO LE MAWU ƑE NYA LA ME
Wowɔ Mí Nukutɔe
David kafu Yehowa le Psalmo 139 ɖe efe dɔ wɔnukuwo ta.
KRISTOTƆWO ƑE AGBENƆNƆ
Ƒo Asa Na Nu Siawo Ne Èle Biblia Srɔ̃m Kple Ame Aɖe
Nu kawoe wòle be míafo asa na be míaɖo Biblia nusrɔ̃viwo fe dzi gbɔ?
NU XƆASI SIWO LE MAWU ƑE NYA LA ME
“Yehowa Lolo, Eye Wòdze Kafukafu Ŋutɔ”
Psalmo 145 fo nu tso ale si David se le eɖokui me tso ale si Yehowa léa be na esubɔla wɔnutefewo katã ŋu.
KRISTOTƆWO ƑE AGBENƆNƆ
Ale Si Nàwɔ Abi Ðe Ðaseɖiɖidɔa Me—De Dzi Ƒo Na Ðetsɔlemetɔwo Be Woade Kpekpeawo
Zi geɖe la ɖetsɔlemetɔwo kple Biblia nusrɔ̃viwo yia ŋgɔ kabakaba ne wodze kpekpeawo dede gɔme.


text:
ENUPKLAPKLA 19
Mi yí nyi hwashi egbejinɔtɔ koɖo ŋɖɛnyatɔ lɔɔ?
Keŋ gbɔxwe Yesu akuɔ, énu enyɔ vevi ɖeka nɔ yidokplɔtɔ amɛnɛ ciwo yí nyi Piɛ, Ӡaki, Ӡan koɖo Andre. Hwecinu yí Yesu xokɔ nuxu so jeshidui ciwo yí aɖokpe yinyinɔnɔ ji le ŋkeke vɔvɔwo mɛɔ, ébiɔ enyɔ vevi cɛ se: “Mi cucucu yí nyi hwashi egbejinɔtɔ koɖo ŋɖɛnyatɔ ci yí yixwetɔ ɖo do yixomɛ dɔwaviwo ji nɔ ana wowo ŋɖuɖu wo le gamɛ nywitɔ jiɔ?” (Matie 24:3, 45, nwt; Maki 13:3, 4) To enyɔ cɛ jiɔ, Yesu na kandoji yinukplaviwo mɔ, eye ci yí nyi wowo “xwetɔ,” yeaɖo mɛciwo yí ananɔ gbɔngbɔnmɛ ŋɖuɖu yedokplɔtɔwo le azan lɔwo vɔvɔnu. Mi yí avanyi hwashi ŋtɔ́ɔ?
Ényi Yesu dokplɔtɔ ciwo yí woshi ami nɔ domɛtɔ ɖewo ha. “Hwashi” lɔ yí nyi Edɔjikpɔha Yehowa Kunuɖetɔwo tɔ. Énanɔ gbɔngbɔnmɛ ŋɖuɖu yikpena Yehowa sɛntɔwo do gamɛ nywitɔ ji. Mìkpɔnɔ emɔ gashiagamɛ mɔ hwashi egbejinɔtɔ lɔ ananɔ “enuɖuɖu [mì] do ega mɛ” ji. —Luiki 12:42.
Ékpɔnɔ Mawu xomɛtɔwo ji. (1 Timɔte 3:15) Yesu ɖo edɔ gangan ɖeka nɔ hwashi lɔ mɔ yile kpɔnɔ Yehowa habɔbɔ kpaxwe ci yí le nyigban ji dɔwo ji. Edɔ cɛwo yí nyi enunɔamɛshiwo jikpɔkpɔ, kunuɖeɖedɔ lɔ jikpɔkpɔ koɖo enukplamuwo nana mì le bɔbɔwo mɛ. Eyi taɖo “hwashi egbejinɔtɔ koɖo ŋɖɛnyatɔ” lɔ nanɔ mì gbɔngbɔnmɛ ŋɖuɖu ciwo yí ӡan mì teŋ do gamɛ ji. Éwɛni to wema ciwo yí mìzannɔ le kunuɖeɖedɔ lɔ mɛ koɖo nukplamu ciwo yí mìxɔnɔ le bɔbɔwo koɖo takpekpewo mɛ ji.
Hwashi lɔ nyi egbejinɔtɔ, ɖo détɔnɔ shi Bibla mɛ nyɔnɔnwiwo o, yí wanɔ kunuɖeɖedɔ lɔ pɛpɛpɛ shigbe lé wodɔɛ do nɛ. Égbenyi ŋɖɛnyatɔ, ɖo ékpɔnɔ Yesu nunɔamɛshi ciwo yí le nyigban ji le emɔ nywi nu. (Edɔwawawo 10:42) Amɛ sugbɔ ciwo yí vava habɔbɔ lɔ mɛ koɖo gbɔngbɔnmɛ ŋɖuɖu sugbɔ manyanu ciwo yí mìxɔnɔ so Ŋwlɛnnwlɛn lɔwo mɛ dasɛ mɔ Yehowa yrakɔ hwashi lɔ.—Ezai 60:22; 65:13, nwt.
Mi yí Yesu sɔ mɔ yɛananɔ gbɔngbɔnmɛ ŋɖuɖu yenukplaviwoɔ?
Emɔ ciwo nu yí hwashi lɔ nyi egbejinɔtɔ koɖo ŋɖɛnyatɔ leɔ?


text:
NU VEVI SIWO NANA ƑOMEWO KPƆA DZIDZƆ
Nu Si Nàwɔ Be Wò Srɔ̃ɖeɖe Evelia Nakpɔ Dzidzedze
HERMAN: * “Kansa wu srɔ̃nye gbãtɔ esi míeɖe mía nɔewo fe 34 megbe. Esi megaɖe srɔ̃ la, srɔ̃nye yeyea, si ŋkɔe nye Linda, sena le eɖokui me be metsɔa ye nɔ sɔsɔm kple srɔ̃nye gbãtɔa ɣesiaɣi. Nu si gagblẽa nyaa ɖe edzie nye be xɔ̃nyewo foa nu tso srɔ̃nye gbãtɔa fe nɔnɔme nyuiwo ŋu zi geɖe, eye esia tena ɖe Linda dzi.”
LINDA: “Esi mía kple Herman míeɖe mía nɔewo la, mesena le ɖokuinye me be medea asixɔxɔ ŋunye abe srɔ̃a xoxoa ene o. Elɔ̃ efe nya gbɔ, efoa nu nɛ kple gbe blewu, eye wòwɔa nu ɖe eŋu nyuie wu ale si wòle le nye kplii dome fifia. Esia na mebiaa ɖokuinye be ɣekaɣie nye kplii dome hã ava nɔ kplikplikpli nenema hã?”
Herman kple Linda wokpɔ dzidzɔ ŋutɔ esi woɖe wo nɔewo. Linda, si fe srɔ̃ɖeɖe gbãtɔ me gblẽ la yɔa Herman lɔlɔ̃tɔe be “nye dzi.” Gake, abe ale si wofe nya siwo le etame ɖee fia ene la, kuxi aɖewo ate ŋu ado mo ɖa le srɔ̃ɖeɖe evelia me, si menɔa srɔ̃ɖeɖe gbãtɔ me o. *
Ne zi eveliae nye esia nèɖe srɔ̃ la, aleke nèsena le ɖokuiwò me tso srɔ̃ɖeɖe evelia ŋu? Tamara si gbugbɔ ɖe srɔ̃ le fe etɔ̃ megbe esi woa kple srɔ̃aŋutsu gbãtɔ wogbe wo nɔewo la gblɔ be: “Ne èɖe srɔ̃ zi gbãtɔ la, àse le ɖokuiwò me be yefe srɔ̃ɖeɖea anɔ anyi ɖaa. Gake ne ègava ɖe srɔ̃ zi evelia la, asesẽ be nàgase le ɖokuiwò me nenema le esi nèɖoa ŋku edzi ɣesiaɣi be yefe srɔ̃ɖeɖe gbãtɔa mete ŋu nɔ anyi ɖaa o ta.”
Ke hã, ame siwo ɖe srɔ̃ zi evelia la dometɔ geɖe kpɔa dzidzɔ vavãtɔ le wofe srɔ̃ɖeɖe evelia me. Wona wofe srɔ̃ɖeɖe evelia kpɔ dzidzedze—wò hã àte ŋui! Aleke nàwɔe? Na míadzro kuxi nyanyɛ etɔ̃ aɖewo kple aɖaŋu si Biblia ɖo tso kuxi siawo gbɔ kpɔkpɔ ŋui la me. *
KUXI GBÃTƆ: SRƆ̃ÐEÐE GBÃTƆ TSƆTSƆ SƆ KPLE EVELIA
Ellen, si nye nyɔnu aɖe le South Africa la gblɔ be: “Esesẽna nam be maɖe srɔ̃ɖeɖe gbãtɔa ɖa le susu me, vevietɔ ne nye kple srɔ̃nye yeyea míeɖi tsa yi afi aɖe si nye kple srɔ̃nye xoxoa míeyi mɔkeke le kpɔ. Ɣeaɖewoɣia, metsɔa srɔ̃nye yeyea nɔa sɔsɔm kple srɔ̃nye xoxoa le manyamanya me.” Le go bubu me la, ne srɔ̃wò ɖe srɔ̃ kpɔ hafi míeva ɖe mia nɔewo, eye ɣesiaɣi ko wòfoa nu tso srɔ̃a gbãtɔ ŋu la, ate ŋu ate ɖe dziwò.
AÐAŊUÐOÐO: Ele be mia kple srɔ̃wò miase egɔme be mele bɔbɔe be ame naɖe srɔ̃ɖeɖe gbãtɔ ɖa le susu me keŋkeŋ o, vevietɔ ne srɔ̃ɖeɖe ma nɔ anyi etefe didi. Ame aɖewo gblɔ gɔ̃ hã be yewoyɔa yewo srɔ̃ xoxoa ŋkɔ na yewo srɔ̃ yeyea ɣeaɖewoɣi hafi va nyɔna le yewo ɖokui me. Nu kae nàwɔ atsɔ akpɔ kuxi siawo fomevi gbɔ? Biblia ɖo aɖaŋu be: “Mise veve ɖe ame nu.”—1 Petro 3:8.
Ŋuʋaʋã megana nàde se be ye srɔ̃ nagafo nu tso efe srɔ̃ɖeɖe gbãtɔa ŋu kura o. Ne srɔ̃wò di be yeafo nu tso yefe srɔ̃ɖeɖe gbãtɔ ŋu la, ɖo to nàse efe nyawo veveseɖeamenutɔe. Azɔ hã, mègatsɔ dzitsitsi fo nya ta be etsɔ ye le sɔsɔm kple srɔ̃a xoxoa o. Ian, si ɖe srɔ̃ zi evelia anɔ abe fe ewoe nye esia la gblɔ be: “Srɔ̃nye Kaitlyn medoa dziku ne mele nu fom tso srɔ̃nye si ku la ŋu o. Ke boŋ ekpɔe be enye mɔnukpɔkpɔ na ye be yeanya nu siwo me meto va yi.” Ne wò hã èwɔ ɖe aɖaŋuɖoɖo sia dzi la, àva kpɔe be dzeɖoɖo mawo ana mia kple srɔ̃wò yeyea dome nava nɔ kplikplikpli wu.
Wò susu nenɔ srɔ̃wò yeyea fe nɔnɔme nyuiwo ŋu. Enye nyatefe be nɔnɔme alo ŋutete nyui aɖewo nɔ srɔ̃wò xoxoa si si mele srɔ̃wo yeyea si o. Gake nɔnɔme nyui aɖewo le srɔ̃wò yeyea hã si si menɔ xoxoa si o. Eya ta dze agbagba nàdo ŋusẽ wò srɔ̃ɖeɖe yeyea to ŋudzedzekpɔkpɔ ɖe nɔnɔme nyui siwo le srɔ̃wò yeyea si ŋu dzi, ke “menye le [etsɔtsɔ] asɔ kple ame [kemɛa] me o.” (Galatiatɔwo 6:4) Edmond, si ɖe srɔ̃ zi evelia la gblɔ be: “Ale si ko xɔ̃wò aɖe fe nɔnɔme to vovo na xɔ̃wò bubu tɔe la, nenema kee srɔ̃wò xoxoa hã fe nɔnɔme to vovo na srɔ̃wò yeyea tɔ.”
Aleke nàwɔ ada asɔ le nufofo tso nu siwo doa dzidzɔ na wò le srɔ̃wò gbãtɔ ŋu kple ale si nàwɔ nu ɖe srɔ̃wò yeyea ŋui me? Jared gblɔ be: “Meɖe nu me na srɔ̃nye yeyea be nye srɔ̃ɖeɖe gbãtɔa le abe ŋutinyagbalẽ nyui aɖe si mía kple srɔ̃nye gbãtɔ míeŋlɔ ene. Tso ɣeyiɣi yi ɣeyiɣi la, ava hiã be maʋu agbalẽ ma ahaɖo ŋku nu siwo me mía kple srɔ̃nye xoxoa míeto dzi. Gake menye kple susu be manɔ agbe ɖe nu mawo nu o. Eyae nye srɔ̃nye fifia, eye mía kplii míele kpɔɖeŋu ŋutinyagbalẽ bubu ŋlɔm ɖekae le dzidzɔ me.”
TE MƆNU SIA KPƆ: Bia srɔ̃wò be ɖe wòtena ɖe edzi ne yele nu fom tso ye srɔ̃ xoxoa ŋu hã? Dze agbagba nànya ɣeyiɣi siwo me masɔ be nàfo nu tso srɔ̃ɖeɖe gbãtɔa ŋu o.
KUXI EVELIA: ALE SI NÀWƆ NUI NE ÈLE XƆ̃WÒ SIWO MENYA SRƆ̃WÒ YEYEA O, ALO SRƆ̃WÒA XƆLƆ̃ SIWO MENYA WÒ O LA DOME
Javier, si ɖe srɔ̃ bubu esi woa kple srɔ̃a gbãtɔ wogbe wo nɔewo fe ade megbe la gblɔ be: “Esi meɖe srɔ̃ bubu ɣeyiɣi aɖe megbe la, srɔ̃nye yeyea va kpɔe be xɔ̃nye aɖewo doa ye kpɔ be yewoakpɔe ɖa be ye hã yele abe srɔ̃nye gbãtɔ ene hã. Srɔ̃ŋutsu bubu si ŋkɔe nye Leo, hã do go kuxi sia tɔgbi. Egblɔ be: “Ame aɖewo gblɔna na srɔ̃nye le ŋkunyeme pɛɛ be yewolɔ̃ srɔ̃a gbãtɔ fe nya gbɔ ŋutɔ eye be yewole esusum ale gbegbe!”
AÐAŊUÐOÐO: Tsɔ ɖokuiwò ɖo xɔ̃wòawo tefe. Ian si ŋu míefo nu tsoe va yi la gblɔ be: “Esi xɔ̃wòwo menya srɔ̃wò yeyea nyuie abe ale si wonya gbãtɔa ene o ta la, asesẽ na wo be woadze xɔlɔ̃e enumake.” Eya ta ‘nye nugɔmesela, eye nàɖe tufafa afia amewo katã bliboe.’ (Tito 3:2) Gbɔ dzi ɖi na xɔwòwo kple fowòmetɔwo, elabena axɔ ɣeyiɣi hafi woava nya srɔ̃wò yeyea nyuie. Esi nèɖe srɔ̃ yeye taa, ele be nàdze xɔlɔ̃ yeyewo hã. Javier si ŋu míefo nu tsoe do ŋgɔ la gblɔ be esi ɣeyiɣiawo va nɔ yiyim la, yewo xɔlɔ̃ xoxoawo gava tena ɖe ye kple ye srɔ̃ yeyea ŋu. Egblɔ kpee be: “Gake mía kple srɔ̃nye míedze xɔlɔ̃ yeyewo hã, eye esia kpe ɖe mía ŋu ŋutɔ.”
Bu srɔ̃wò yeyea fe seselelãmewo ŋu ne mia kple xɔ̃wò xoxoawo miele dze ɖom. Le kpɔɖeŋu me, ne srɔ̃wò xoxoa fe nyawo va ge ɖe dzeɖoɖoa me la, wɔ ŋuɖɔɖo kple nuŋububu nyuie ŋu dɔ be srɔ̃wò yeyea magase le eɖokui me be yemele ɖeke me o. Biblia me lododo aɖe gblɔ be: “Nufofo eŋumabumabui le abe yitɔame ene, ke nunyalawo fe aɖe daa gbe le ame ŋu.”—Lododowo 12:18, NW.
TE MƆNU SIA KPƆ: Minɔ ŋudzɔ ɖe hadomewɔna siwo tefe srɔ̃ɖeɖe gbãtɔa ŋu nyawo ate ŋu ado mo ɖa le ŋu. Mido ŋgɔ miadzro ale si miaɖo nya ŋui ne mia xɔlɔ̃wo bia nya aɖe mi tso srɔ̃ɖeɖe gbãtɔa ŋu la me.
KUXI ETƆ̃LIA: SRƆ̃WÒ GBÃTƆ ƑE NUTEƑEMAWƆMAWƆ NA WÒLE SESẼM NA WÒ BE NÀKA ÐE SRƆ̃WÒ YEYEA DZI.
Andrew, si srɔ̃ gbãtɔ gbee la gblɔ be: “Mevɔ̃na be ne megaɖe srɔ̃ bubu la, eya hã ava gblẽm ɖi abe gbãtɔ ke ene.” Emegbe la, eva ɖe srɔ̃ bubu, si ŋkɔe nye Riley. Egblɔ be: “Mebiaa ɖokuinye be ɖe mate ŋu asɔ na Riley abe srɔ̃a gbãtɔ ene hã. Mevɔ̃na gɔ̃ hã be ne ekpɔe be nyemesɔ na ye o la, ava gbem ayi aɖaɖe ame bubu.”
AÐAŊUÐOÐO: Dzro nu siwo ŋu nètsi dzi ɖo la me kple srɔ̃wò. Biblia gblɔ be: “Afi si adaŋudede mele o la, tameɖoɖowo tsia akpo dzi.” (Lododowo 15:22) Adaŋudede, alo nyawo lelé kpɔ siae kpe ɖe Andrew kple Riley ŋu wova ka ɖe wo nɔewo dzi. Andrew gblɔ be: “Mena Riley nya be nyemagbee ne kuxiwo do mo ɖa le míafe srɔ̃ɖeɖea me o, eye Riley hã ka ɖe edzi nam nenema. Ʋɛʋɛʋɛ la, meva ka ɖe Riley dzi bliboe.”
Ne ame si nèɖe fifia la fe srɔ̃ɖeɖe gbãtɔ me gblẽ le esi srɔ̃a gbãtɔa mewɔ nutefe nɛ o ta la, ekema dze agbagba nàwɔ nu siwo ana wòaka ɖe dziwò. Le kpɔɖeŋu me, Michel kple Sabine, siwo srɔ̃gbegbe na be wo dometɔ ɖe sia ɖe fe srɔ̃ɖeɖe gbãtɔ me gblẽ la, ɖoe be ne dzeɖoɖo aɖe yi edzi le yewo dometɔ aɖe kple srɔ̃a xoxoa dome la, ele be yewoagblɔe na yewo nɔewo. Sabine gblɔ be: “Ðoɖo sia na be míekana ɖe mía nɔewo dzi bliboe.”—Efesotɔwo 4:25.
TE MƆNU SIA KPƆ: Mègana dzeɖoɖo fe kadodo tɔxɛ nanɔ mia kple ame aɖe si fe vidzinu to vovo na tɔwò la dome o, eɖanye ŋkume kple ŋkume loo alo to telefon alo Internet dzi.
Ame geɖe siwo gaɖe srɔ̃ zi evelia la kpɔ dzidzedze, wò hã àte ŋui. Nya lae nye be, èva nya ɖokuiwò nyuie fifia wu ale si wònɔ esi nèɖe srɔ̃ zi gbãtɔ. Andrew si ŋu míefo nu tsoe va yi la gblɔ be: “Mele dzidzeme geɖe kpɔm le mía kple Riley fe srɔ̃ɖeɖea me. Ƒe 13 sɔŋ ye nye esia míeɖe mía nɔewo, eye mía dome le kplikplikpli ŋutɔ—míayi edzi alé eme ɖe asi alea.”
^ mm. 3 Míetrɔ ŋkɔawo.
^ mm. 5 Ne ame aɖe srɔ̃ ku wògaɖe bubu la, ŋusẽ si esia akpɔ ɖe edzi le srɔ̃ɖeɖe evelia me la to vovo na ame si srɔ̃ gbee wògaɖe bubu la tɔ. Gake wotrɔ asi le nyati sia ŋu be wòakpe ɖe ame siwo le nɔnɔme evea siaa me la ŋu woakpɔ dzidzedze le srɔ̃ɖeɖe evelia me.
^ mm. 7 Be nàkpɔ nyatakakawo ku ɖe ale si atikɔmefomewo awɔ akpɔ dzidzedze ŋu la, kpɔ April 2012 fe yevugbe me Nyɔ! Yehowa Ðasefowoe tae.
BIA ÐOKUIWÒ BE . . .
Srɔ̃nye fe nɔnɔme nyui kawoe doa dzidzɔ nam?
Ne srɔ̃nye gbãtɔ fe nya aɖe do mo ɖa la, mɔ ka dzie mato akpɔ egbɔ be wòagate ɖe srɔ̃nye yeyea dzi o, eye wòakpɔe be medea asixɔxɔ ye ŋu?
Srɔ̃ Nu Geɖe Wu
DZIDZƆ ATE ŊU ANƆ WÒ ƑOMEA ME
Miwɔ Nutefe Na Mia Nɔewo
Asafofo na ahasiwɔwɔ koe nye nutefewɔwɔ na ame srɔ̃a?


text: 11 Mizu srɔ̃nyelawo, abe ale si nye hã menye Kristo srɔ̃la ene.+2 Mele mia kafum, elabena mieɖoa ŋku dzinye le nuwo katã me, eye mielé ɖoɖoawo me ɖe asi goŋgoŋ abe ale si metsɔ wo de mia sii ene.3 Ke medi be mianyae be ŋutsu sia ŋutsu fe tae nye Kristo;+ nyɔnu hã fe tae nye ŋutsu;+ eye Kristo hã fe tae nye Mawu.+4 Ŋutsu sia ŋutsu si tsyɔa nu ta hafi doa gbe ɖa alo gblɔa nya ɖi la, doa ŋukpe efe ta;5 ke nyɔnu sia nyɔnu si metsyɔa nu ta hafi doa gbe ɖa alo gblɔa nya ɖi o la,+ doa ŋukpe efe ta, elabena ele ko abe nyɔnu si wolũ ta na ene.6 Elabena ne nyɔnu aɖe metsyɔa nu ta o la, ekema nekpa ɖa boŋ; ke ne enye ŋukpe na nyɔnu aɖe be wòakpa ɖa alo alũ ta la, ekema netsyɔ nu ta.7 Ke medze be ŋutsu natsyɔ nu ta o, elabena Mawu fe nɔnɔme+ kple ŋutikɔkɔe wònye, ke nyɔnue nye ŋutsu fe ŋutikɔkɔe.8 Elabena ŋutsu metso nyɔnu me o, nyɔnu boŋ ye tso ŋutsu me.+9 Eye womewɔ ŋutsu le nyɔnu ta hã o, nyɔnu boŋ ye wowɔ le ŋutsu ta.+10 Esia tae wòle be ŋusẽ fe dzesi nanɔ ta na nyɔnu, le mawudɔlawo ta.+11 Hekpe ɖe eŋu la, le Afetɔ la me la, nyɔnu meli ŋutsu manɔmee o, eye ŋutsu hã meli nyɔnu manɔmee o.12 Elabena ale si ko nyɔnu tso ŋutsu me la,+ nenema kee ŋutsu hã to nyɔnu dzi va; ke nuwo katã tso Mawu me.+13 Miawo ŋutɔwo mibu eŋu kpɔ: Ðe wòsɔ be nyɔnu nado gbe ɖa na Mawu ne metsyɔ nu ta oa?14 Ðe miekpɔe be le dzɔdzɔme nu la, ne ɖa legbe le ta na ŋutsu la, enye ŋukpe nɛ,15 ke ne ɖa legbe le ta na nyɔnu la, enye atsyɔ̃ nɛ oa? Elabena wotsɔ ɖa nɛ ɖe tatsyɔnu tefe.16 Gake ne ame aɖe le nya hem be ɖoɖo bubu aɖe li le nya sia ŋu la, bubu aɖeke mele mía si o, eye ɖeke mele Mawu fe hameawo hã si o.17 Ke le mɔfiame siwo gbɔna ŋu la, nyemele mia kafum o, elabena ne miekpe ta la, nuwo menyona ɖe edzi o, ɖe wogblẽna ɖe edzi boŋ.18 Elabena gbã la, mese be ne mieva kpe ta le hamea me la, mamawo nɔa mia dome; eye mexɔ edzi se le go aɖe me.19 Elabena kɔmamawo anɔ mia dome godoo,+ ale be ame siwo ŋu wokpɔ ŋudzedze ɖo la nadze fãa le mia dome.20 Eya ta ne mieva kpe ta la, menye Afetɔ fe Fiẽnuɖuɖu lae mieɖuna o.+21 Elabena ne eɖo edzi be miaɖui la, mia dometɔ ɖe sia ɖe ɖua eya ŋutɔ fe fiẽnuɖuɖu doa ŋgɔ, ale be dɔ nɔa ame aɖewo wum, evɔ ame bubuwo ya mua aha.22 Ðe afewo mele mia si be miaɖu nu ahano nu le wo me oa? Alo ɖe miedoa vlo Mawu fe hame la, eye miedoa ŋukpe ame siwo si naneke mele o laa? Nya kae magblɔ na mi? Makafu mia? Nyemele mia kafum le nu sia me o.23 Elabena nu si mexɔ tso Afetɔ la gbɔ lae metsɔ de asi na mi, be le zã+ si me woade Afetɔ Yesu asi la, etsɔ abolo,24 eye esi wòda akpe ɖe eta vɔ la, eŋe eme gblɔ be: “Esia le tsitre ɖi na nye ŋutilã+ si wotsɔ na ɖe mia ta. Minɔ esia wɔm hena ŋkuɖoɖo dzinye.”+25 Nenema kee wòtsɔ kplu+ la hã le fiẽnuɖuɖu la megbe gblɔ be: “Kplu sia le tsitre ɖi na nubabla yeye+ si wowɔ to nye ʋu dzi la.+ Minɔ esia wɔm, ɣesiaɣi si mianoe, hena ŋkuɖoɖo dzinye.”+26 Elabena ɣesiaɣi si mieɖua abolo sia henoa nu le kplu sia nu la, miele gbefã ɖem Afetɔ la fe ku va se ɖe esime wòava.27 Eya ta ame sia ame si ɖua abolo la, alo noa nu le Afetɔ la fe kplu la nu madzemadzee la, aɖi fɔ le Afetɔ la fe ŋutilã kple efe ʋu ŋu.28 Ele be ame nadzro eɖokui me kpɔ nyuie gbã be yedze hã,+ ema ko hafi wòaɖu abolo la fe ɖe ahano nu le kplu la nu.29 Elabena ame si medzro nu si ŋutilã la fia me kpɔ nyuie hafi ɖunɛ alo nonɛ o la, eɖua ʋɔnudɔdrɔ̃ henoa ʋɔnudɔdrɔ̃ na eɖokui.30 Esia tae mia dometɔ geɖewo gbɔdzɔ, eye wodze dɔ, eye geɖewo hã le alɔ̃ dɔm le ku me.*+31 Ke ne míedzro mía ɖokui me kpɔ nyuie la, womadrɔ̃ ʋɔnu mí o.32 Gake ne wodrɔ̃ ʋɔnu mí la, Yehowae* le mía ɖɔm ɖo,+ ale be woagabu fɔ mí kpe ɖe xexea ŋu o.+33 Eya ta nɔvinyewo, ne mieva kpe ta be yewoaɖui la, milala mia nɔewo.34 Ne dɔ le ame aɖe wum la, neɖu nu le afe me, ale be ne mieva kpe ta la, woagadrɔ̃ ʋɔnu mi o.+ Ke ne meva ɖo mia gbɔ hã la, makpɔ nya susɔeawo gbɔ.


text:
Ðe Subɔsubɔhawo Katã Sɔa? Ðe Wo Katã Kplɔa Ame Yia Mawu Gbɔa?
Ale si Biblia ɖo eŋui
Ao, subɔsubɔhawo katã mesɔ o. Wofo nu tso subɔsubɔha siwo medzea Mawu ŋu o la dometɔ geɖe ŋu le Biblia me. Wole hatsotso eve me.
Hatsotso Gbãtɔ: Alakpamawuwo subɔsubɔ
Biblia zã nya ‘alakpanu,’ “tofloko” kple “nu maɖinuwo” tsɔ ɖɔ alakpamawuwo subɔsubɔ. (Yeremiya 10:3-5; 16:19, 20) Yehowa * Mawu de se na blema Israel be: “Mawu bubu aɖeke meganɔ asiwò kpe ɖe ŋunye o.” (2 Mose 20:3, 23; 23:24) Esime Israel-viwo subɔ mawu bubuwo la, “Yehowa do dɔmedzoe” ɖe wo ŋu.
Nenema kee egbea hã Mawu mekpɔa ŋudzedze ɖe “nu siwo woyɔna be mawuwo” subɔsubɔ ŋu o. (1 Korintotɔwo 8:5, 6; Galatiatɔwo 4:8) Ede se na ame siwo di be yewoasubɔe la be woadzudzɔ hadede kple ame siwo subɔa alakpamawuwo. Ede se na wo be: “Mido go le wo dome, eye miɖe mia ɖokui ɖa.” (2 Korintotɔwo 6:14-17) Ne ɖe subɔsubɔhawo katã sɔ eye wokplɔa ame yia Mawu gbɔ la, ke nu ka tae Mawu ade se sia ɖo?
Hatsotso Evelia: Mawu vavã la subɔsubɔ le mɔ si medzea eŋu o la nu
Ɣeaɖewoɣi la, Israel-viwo tsɔa alakpamawusubɔlawo fe dzixɔse kple kɔnuwo tsakaa mawusubɔsubɔ vavãtɔa, gake Yehowa gbe alakpasubɔsubɔ tsɔtsɔ tsaka subɔsubɔ vavãtɔ fe nuwɔna sia. (2 Mose 32:8; 5 Mose 12:2-4) Yesu bu fɔ subɔsubɔhaŋgɔnɔla siwo nɔ anyi le efe ŋkekea me le esi womesubɔa Mawu nyuie o ta; woɖenɛ fiana le gota be yewonye mawusubɔlawo, gake wowɔa alakpanu ‘heŋea aɖaba fua Se la me nu vevitɔwo, siwo nye dzɔdzɔenyenye kple nublanuikpɔkpɔ kpakple nutefewɔwɔ dzi.’—Mateo 23:23.
Nenema kee egbea la, subɔsubɔ si wotu ɖe nyatefe dzi koe kplɔa ame yia Mawu gbɔ. Nyatefe sia le Biblia me. (Yohanes 4:24; 17:17; 2 Timoteo 3:16, 17) Subɔsubɔha siwo fe nufiafia mewɔ ɖeka kple Biblia o la tea amewo ɖa tso Mawu gbɔ. Alakpamawusubɔlawo gbɔe nufiafia geɖe siwo amewo susuna be Biblia mee wotso, siwo dometɔ aɖewoe nye Mawuɖekaetɔ̃ (Trinita Kɔkɔe), luʋɔ makumaku kple funyafunyawɔwɔ ame le dzo me la, dzɔ tso. Subɔsubɔ siwo fiaa nu siawo la nye “dzodzro” alo nu maɖinu, elabe wotsɔa wofe kɔnyinyiwo ɖɔlia Mawu fe nudidiwo.
Mawu lé fu ame siwo wɔa alakpanu le mawusubɔsubɔnyawo me. (Tito 1:
^ mm. 5 Biblia na míenya be Mawu fe ŋkɔe nye Yehowa.
Srɔ̃ Nu Geɖe Wu
NYA NYUI SI TSO MAWU GBƆ!
Nu Kae Nye Nya Nyui Si Ku Ðe Subɔsubɔhawo Ŋu?
Ðe amewo katã ava wɔ ɖeka asubɔ Mawu vavã ɖeka kolia gbe ɖeka?
GBETAKPƆXƆ
Ðe Subɔsubɔha Aɖe Li Si Dzi Nàte Ŋu Aka Ðoa?
Ðe subɔsubɔha aɖewo fe nuwɔna ɖe dzi le fowòa? Ke asesẽ na wò be nàgaka ɖe subɔsubɔha aɖe dzi. Aleke Biblia sɔsrɔ̃ akpe ɖe ŋuwòe?


text:
NUSƆSRƆ̃ 25
Nu Ka Tae Míetua Fiaɖufe Akpatawo, Eye Aleke Míewɔna Tua Wo?
Míeyɔa míafe tadeagufewo be Fiaɖufe Akpatawo, elabena Mawu fe Fiaɖufe, si nye Biblia me nyati si koŋ Yesu ɖe gbefãe la ŋuti nyawo mee míedzrona le afi ma.—Luka 8:1.
Wonye tadeagufe vavãwo le nutoa me. Fiaɖufe Akpatawo mee míexɔa Fiaɖufeŋutinya nyuia gbɔgblɔ ŋuti mɔfiamewo le. (Mateo 24:14) Akpataawo fe tutume kple lolome le vovovo, gake wo katã wonye xɔ kpokploewo, eye hame siwo wu ɖeka ye kpea ta le wo dometɔ geɖe me. Le fe siwo va yi nyitsɔ laa me la, míetu Fiaɖufe Akpata yeye akpe geɖewo le xexea me godoo (míetua atɔ̃ gbe sia gbe le mama dedie nu) le esi hameawo le dzidzim ɖe edzi kabakaba ta. Nu kae na míete ŋu le dɔ siawo wɔm?—Mateo 19:26.
Lɔlɔ̃nu faa nudzɔdzɔ fe ɖoɖo aɖe koŋue wotsɔ tunɛ. Woɖoa ga si hameawo dzɔ la ɖe alɔdzedɔwɔfea be woatsɔ akpe ɖe hame siwo hiã Fiaɖufe Akpata yeyewo ŋu alo be woatsɔ adzra esiwo wotu xoxo la ɖo na wo.
Lɔlɔ̃nu faa dɔwɔla vovovo siwo womexea fe na o lae tunɛ. Woɖo Fiaɖufe Akpata Tuhawo ɖe dukɔ geɖe me. Xɔtudɔwɔla kple lɔlɔ̃nu faa dɔwɔla siawo yia hame vovovowo me le dukɔa me, woyia kɔfewo gɔ̃ hã me, be woakpe ɖe hamea me tɔwo ŋu le wofe Fiaɖufe Akpatawo tutu me. Le dukɔ bubu aɖewo me la, wotia Ðasefo siwo dze be woakpɔ Fiaɖufe Akpatawo tutu kple wo dzadzraɖo dɔwo gbɔ le wofe nutoa me. Togbɔ be dɔnyala vovovowo hã tsɔa wo ɖokuiwo nana faa le tefe ɖe sia ɖe si wole xɔtudɔ siawo wɔm le hã la, hamea me tɔwoe nyea ame akpa gãtɔ siwo wɔa dɔ vovovo siwo hiã la. Yehowa fe gbɔgbɔ kɔkɔea, kple ale si efe amewo tsɔa dzi blibo kpea asi ɖe dɔa ŋui ye na wote ŋu le esiawo katã wɔm.—Psalmo 127:1; Kolosetɔwo 3:23.
Nu ka tae míeyɔa míafe tadeagufewo be Fiaɖufe Akpatawo?
Nu kae na míete ŋu le Fiaɖufe Akpatawo tum le xexea me godoo?
Srɔ̃ Nu Geɖe Wu
KPEKPEWO
Nu Kawoe Yia Edzi Le Fiaɖufe Akpata Me?
Wò ŋutɔ va kpɔ nu siwo yia edzi le wo me ɖa.
AME KAWOE LE YEHOWA ƑE LƆLƆ̃NU WƆM EGBEA?
Aleke Yehowa Ðasefowo Ƒe Kpekpewo Nɔna?
Ðe nèbu eŋu kpɔ be nu kae yia edzi le míafe kpekpewo me hã? Ðikeke mele eme o be nu nyui siwo nàsrɔ̃ tso Biblia me la alé dzi na wò.


text:
KRISTOTƆWO ƑE AGBENƆNƆ
Srɔ̃ Mawu Ƒe Nɔnɔmewo—Ðokuibɔbɔ
NU SI TA WÒLE VEVIE:
Ðokuibɔbɔ nana mí kple Yehowa dome nɔa kplikplikpli.—Ps 138:6
Ðokuibɔbɔ nana mí kple amewo dome nɔa nyuie.—Flp 2:3, 4
Dada gblẽa nu le ame ŋu.—Lod 16:18; Eze 28:17
ALE SI NÀWƆE:
Lɔ̃ faa nàwɔ dɔ tsɛwo atsɔ akpe ɖe amewo ŋu.—Mt 20:25-27
Mègana wò ŋutetewo kple mɔnukpɔkpɔ siwo su asiwò la nana nàda o.—Ro 12:3
MIKPƆ VIDEO SI NYE TSRI NU SIWO GBLẼA NUTEƑEWƆWƆ ME—DADA, EYOME MIAÐO BIABIA SIAWO ŊU:
Nu kae ale si míewɔa nui ne woɖo aɖaŋu na mí la ɖena fiana le mía ŋu?
Aleke gbedodoɖa kpena ɖe mía ŋu míesrɔ̃a ɖokuibɔbɔ?
Mɔ kawo nue mate ŋu aɖee afia le be mebɔbɔa ɖokuinye?


text:
Àdi be yease nyati sia le gbe sia mea, %%?
Internet Dzi Biblia | ŊƆŊLƆ KƆKƆEAWO—XEXE YEYE GƆMEƉEƉE
Àdi be yease nyati sia le gbe sia mea, %%?
25 Oo Yehowa, wòe nye nye Mawu.
Medo wò ɖe dzi, mekafu wò ŋkɔ,
Elabena èwɔ nukunuwo,+
Nu siwo nèɖo tso blema ke,+
Le nutefewɔwɔ+ kple nyatefe me.
2 Elabena èna du la zu afedo,
Du sesẽ la zu glikpo,
Du bubu me tɔwo fe mɔ́ sesẽ meganye du azɔ o,
Womagagbugbɔe atso akpɔ o.
3 Esia tae dukɔ sesẽwo akafu wò;
Dukɔ sẽŋutawo fe duwo avɔ̃ wò.+
4 Elabena èzu mɔ́ sesẽ na ame tsɛ,
Mɔ́ sesẽ na ame dahe le efe xaxa me,+
Sitsofe tso yatsi nu,
Kple vɔvɔli tso dzoxɔxɔ nu.+
Ne ŋutasẽla fe gbɔgbɔ fuxefuxe le abe yatsie le fofom ɖe gli ŋu ene,
5 Abe dzoxɔxɔ le kuɖiɖinyigba dzi ene hã la,
Àna ame tutɔwo fe hoowɔwɔ nayi to.
Ale si alilikpo fe vɔvɔli nana dzoxɔxɔ ɖiɖina la,
Nenemae ŋutasẽlawo fe hafofo nu atsii.
6 Aʋakɔwo fe Yehowa aɖo kplɔ̃ na dukɔwo le to sia dzi,+
Atsɔ nuɖuɖu damiwo aɖo kplɔ̃,+
Atsɔ wain nyuitɔwo aɖo kplɔ̃,
Nuɖuɖu dami siwo me futomemi le,
Wain siwo me dzae wòatsɔ aɖo kplɔ̃ lae.
7 Aɖe nutsyɔnu si tsyɔ dukɔwo katã dzi
Kple avɔ si tsyɔ dukɔwo katã dzi la ɖa le to sia dzi.
8 Ami ku tegbee,+
Eye Afetɔ Dziɖulagã Yehowa atutu aɖatsi ɖa le ŋkuwo katã me.+
Aɖe efe dukɔ fe ŋukpe ɖa le anyigba bliboa dzi,
Elabena Yehowa ŋutɔe gblɔe.
9 Gbe ma gbe la, woagblɔ be:
“Kpɔ ɖa! Mía Mawue nye esi!+
Míeda míafe mɔkpɔkpɔ ɖe eya amea dzi,+
Eyae aɖe mí.+
Yehowae nye esi!
Míeda míafe mɔkpɔkpɔ ɖe eya amea dzi.
Mina míatso aseye, eye míakpɔ dzidzɔ ɖe efe xɔname ŋu.”+
10 Elabena Yehowa fe asi anɔ to sia dzi,+
Eye woafanya Moab ɖe enɔfe+
Abe ale si wofanyaa gbe ɖe aɖu si woli kɔe me ene.
11 Ake abɔ afo Moab,
Abe ale si tsifula kea abɔ me fua tsii ene,
Eye wòatsɔ efe asiwo afoe aɖaŋutɔe
Atsɔ abɔbɔ efe dada ɖe anyi.+
12 Amu du sesẽ la kple efe gli kɔkɔ siwo kpɔa eta la
Afu anyi;
Abɔbɔe ɖe anyi ava ɖo keke anyigba ke, eye wòatee ɖe ke me.
Ɖoe Ɖe Amewo
Ɖoe Ɖe Amewo
ŊƆŊLƆ KƆKƆEAWO—XEXE YEYE GƆMEƉEƉE
Yesaya 25
Eʋegbe
Xlẽ Biblia Le Internet Dzi
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Ðe Wòsɔ Be Kristotɔwo Nazã Mɔxexeɖefufɔfɔnu Ƒe Mɔnuwoa?
Ale si Biblia ɖo eŋui
Yesu mede se na eyomedzelawo be woadzi vi loo alo womegadzi vi o. Yesu fe nusrɔ̃lawo dometɔ aɖeke hã mede se ma tɔgbi o. Biblia me nya aɖeke metsi tre ɖe mɔxexeɖefufɔfɔnu ŋu o. Le go sia me la, ele be ame nabu nya si dze le Romatɔwo 14:12 la ŋu. Afi ma gblɔ be: “
Mía dometɔ ɖe sia ɖe abu akɔnta le ye ŋutɔ ɖokui ŋuti na Mawu.”
Eya ta ekpo ɖe srɔ̃tɔwo ŋutɔ gbɔ be woatiae be yewoadzi vi loo alo yewomadzi vi o. Eye wokpɔ mɔ atso nya me le vi neni si woadzi kple ɣeyiɣi siwo me woadi be yewoadzi wo hã ŋu. Ne ŋutsu aɖe kple srɔ̃a tiae be yewoazã mɔxexeɖefufɔfɔnu fe mɔnu aɖe si manye fuɖeɖe o la, woawo ŋutɔ wofe nyae. Mele be ame aɖeke nadrɔ̃ ʋɔnu wo o.—Romatɔwo 14:4, 10-13.


text:
SƆHƐWO BIANA BE
Nu Ka Tae Wòle Be Manɔ Ŋutifafa Me Kple Nɔvinyewo?
“Wole dzrea wɔm gake wole ŋkua kpɔm”
Wogblɔna zi geɖe tso koklowo ŋu be “wole dzrea wɔm gake wole ŋkua kpɔm.” Alea wònɔna le tɔvi-nɔviwo dome zi geɖe. Wolɔ̃ wo nɔewo gake ɣeaɖewoɣia, wowɔa dzre hã. Helena si xɔ fe 18 gblɔ be: “Nɔvinyeŋutsu suea doa dziku nam. Enya nu siwo tututu wòawɔ kple ɣeyiɣi siwo me wòawɔ wo be wòaho dzi nam!”
Tɔvi-nɔviwo ate ŋu akpɔ wo dome masɔmasɔwo gbɔ ne wonya ale si woaɖo dze tso wo ŋu ahakpɔ wo gbɔe. Le kpɔɖeŋu me:
Ne ŋutsuvi aɖe kple eyometɔ, si hã nye ŋutsuvi, wole xɔ ɖeka me la, woate ŋu ava nɔ nya hem be yewo nɔvi le ŋku kem ɖe yewofe nuwo me akpa. Aleke miakpɔ nya ma gbɔe? Misrɔ̃ ale si mialɔ̃ ɖe nu ɖeka dzi, eye ame sia ame naganɔ ŋku kem ɖe nɔvia fe nuwo me akpa o. Miwɔ ɖe Biblia fe aɖaŋuɖoɖo si le Luka 6:31 dzi.
Ate ŋu adzɔ be nyɔnuvi aɖe kple eyometɔ, si hã nye nyɔnuvi, woanɔ wo nɔewo fe nudodowo zãm, gake womebiaa wo nɔewo hafi tsɔnɛ o. Aleke miakpɔ nya ma gbɔe? Miɖo dze tso eŋu, eye miaɖo seɖofe siwo sɔ na mia nɔewo. Miwɔ ɖe Biblia fe aɖaŋuɖoɖo si le 2 Timoteo 2:24 dzi.
Ɣeaɖewoɣi la, kuxi sesẽwo ate ŋu aɖo tɔvi-nɔviwo dome eye emetsonuwo ate ŋu agblẽ nu le ame ŋu. Bu Biblia me kpɔɖeŋu eve siawo ŋu kpɔ:
Esi Miriam kple Aron ʋã ŋu wo nɔviŋutsu Mose la, eme menyo na wo kura o. Xlẽ ŋutinya ma le 4 Mose 12:1-15. Eyome bia ɖokuiwò be: ‘Aleke mawɔ be nyemaganɔ ŋu ʋãm nɔvinye o?’
Kain do dziku ɖe nɔvia Abel ŋu vevie ale gbegbe be wòwui. Xlẽ ŋutinya ma le 1 Mose 4:1-12. Eyome bia ɖokuiwò be: ‘Aleke mawɔ aɖu ɖokuinye dzi ne medo dziku ɖe nɔvinye ŋu?’
Susu eve siwo ta wòle be nàwɔ ŋutifafa
Aleke kee wòɖasesẽ na wò be nànɔ ŋutifafa me kple nɔviwòwo o, susu eve ya teti li siwo ta wòle be nàdze agbagba awɔe nenema.
Enye dzesi be ame le tsitsim. Ðekadzɛ aɖe si ŋkɔe nye Alex gblɔ be: “Medoa dziku ɖe nɔvinyenyɔnu eve siwo dzɔ ɖe yonyeme ŋu kabakaba. Gake fifia, meva fa eye megbɔa dzi ɖi na wo. Fifiaa, àte ŋu agblɔ be metsi.”
Biblia gblɔ be: “Ame si medoa dziku kabakaba o la, nugɔmesese bɔ ɖe esi, ke ame si megbɔa dzi ɖi o la ɖea efe bometsitsi fiana.”—Lododowo 14:29.
Enye hehe nyui aɖe ɖe etsɔme ŋu. Ne màte ŋu aŋe aɖaba afu nɔviwòwo fe gbɔdzɔgbɔdzɔwo dzi o la, ke aleke nàva wɔ nu ɖe srɔ̃wò, wò dɔwɔhati, wò dɔtɔ alo ame bubu aɖe fe gbɔdzɔgbɔdzɔwo ŋu?
Nyatefe matrɔmatrɔ: Ale si wò kple amewo dome anɔ le etsɔme la nɔ te ɖe ale si nètea ŋu ɖoa dze tso masɔmasɔwo ŋu hekpɔa wo gbɔe dzi, eye fomea mee nye tefe nyuitɔ si nàte ŋu asrɔ̃ nɔnɔme sia le.
Biblia gblɔ be: “Ne . . . wòanye nu si atso mia gbɔ la, minɔ anyi kple amewo katã le ŋutifafa me.”—Romatɔwo 12:18.
Ðe nàdi be yeawɔ nane atsɔ akpɔ nya aɖe si ɖo wò kple nɔviwò dome la gbɔa? Ke xlẽ “Nya siwo hawòtiwo gblɔ,” eye nàdzro nyati sia fe dɔwɔgbalẽvi si fe tanyae nye, “Ale Si Nànɔ Anyi Kple Nɔviwòwo Le Ŋutifafa Me” hã me.


text:
GBEBIAME | FRÉDÉRIC DUMOULIN
Atikeŋutinumekula Aɖe Ƒe Xɔse
Frédéric Dumoulin ku nu me tso atikewɔwɔ ŋu le Ghent Yunivɛsiti si le Belgium fe ewo kple edzivɔ. Ɣeaɖeɣi va yi la, mexɔe se be Mawu li o. Gake emegbe Frédéric va xɔe se be Mawue wɔ nu gbagbewo. Nyɔ! magazinea talawo bia gbe Frédéric si nye Yehowa Ðasefo fifia tso efe xɔse kpakple efe dɔa ŋu.
Ðe wonyi wò le mawusubɔsubɔha aɖe mea?
Ɛ̃. Katolikotɔe danye nye. Gake esi mexlẽ nu tso Atitsogaʋa kple Ŋutasẽʋɔnudɔdrɔ̃ ŋu la, mawusubɔsubɔ to le mo nam keŋkeŋ. Mexlẽ nu tso subɔsubɔha siwo mexɔ Kristo dzi se o hã ŋu, gake mekpɔe be tɔgã-tɔɖiviwo koe wo katã wonye. Esi mexɔ fe 14 la, mese le ɖokuinye me be nu fitifiti wɔwɔ si bɔ ɖe subɔsubɔhawo me ɖo kpe edzi be Mawu meli o. Eya ta esi wofia num tso nɔnɔmetɔtrɔ ŋu le suku la, melɔ̃ ɖe edzi be nu siwo me agbe me le o woe trɔ ʋuu va zu nu gbagbewo.
Nu kae na nèva tsɔ ɖe le dzɔdzɔmeŋutinunya me?
Esi mexɔ fe adre la, wona nusuekpɔmɔ̃m eye wòva zu nye fefenu vevitɔ. Metsɔnɛ léa ŋku ɖe nudzodzoevi lédzinamewo abe kpakpaluʋui ene ŋu.
Aleke wòdzɔe be nèva tsɔ ɖe le ale si nu gbagbewo wɔ va dzɔ me?
Esi mexɔ fe 22 la, medo go Yehowa Ðasefo aɖe si nye dzɔdzɔmeŋutinunyala. Exɔe se be Mawue wɔ nu gbagbewo. Esia wɔ moya nam ŋutɔ. Mesusui be mate ŋu ana wòakpɔe be bometsitsie efe dzixɔse ma nye. Gake nukutɔe la, eɖo nye nyabiasewo ŋu nam wòde edefe. Meva nɔ ŋugble dem tso ame siwo xɔ Mawu dzi se la fe nuwɔnawo ŋu.
Le ɣleti ʋɛ aɖewo megbe la, megado go Ðasefo bubu si hã nya nu tso atikewɔnyawo ŋu. Esi wòbe yeafo nu tso yefe dzixɔsewo ŋu nam la, melɔ̃ elabena medi be manya nu si tae amewo xɔ Mawu dzi se. Medi be maɖe fuflugba si wòdo na eɖokui la ɖa le ta nɛ.
Ðe nète ŋu na wòkpɔe be ɖe woflu yea?
Ao. Eya ta meva te nusɔsrɔ̃ tso nufiafia siwo fo nu tso ale si nu gbagbewo wɔ va dzɔ la ŋu. Nukutɔe la, meva kpɔe be dzɔdzɔmeŋutinunyala xɔŋkɔ aɖewo gblɔ be lãmenugbagbevi suetɔ kekeake gɔ̃ hã fe wɔwɔme de ŋgɔ ale gbegbe be mate ŋu adzɔ le eɖokui si le anyigba sia dzi o. Wo dometɔ aɖewo xɔe se be yamenutowo mee lãmenugbagbevi mawo dzɔ tso. Wofe nu mesɔ kura le ale si nu gbagbewo wɔ va dzɔ ŋu o.
Ekema ɖe wofe nu sɔ le nane ya mea?
Ewɔ moya be dzɔdzɔmeŋutinunyala geɖe da asi ɖe edzi be le mɔ aɖe nu la, dzɔdzɔmenu siwo me agbe mele o lae trɔ ʋuu va zu nu gbagbewo. Meva nɔ ɖokuinye biam be: ‘Ne wobe ɖeko agbe dzɔ le eɖokui si evɔ womenya ale si wòdzɔe o la, ke nu kae na woka ɖe edzi alea gbegbe be nenema wòdzɔe?’ Meva nɔ nu si Biblia gblɔ tso ale si nu gbagbewo wɔ va dzɔ la ŋu bum vevie.
Aleke nèkpɔ Biblia fe nyawoe?
Zi ale si meva le nu srɔ̃m tso Biblia ŋui la, zi nenemae mekana ɖe edzi be emenyawo nye nyatefe. Le kpɔɖeŋu me, nyitsɔ laa hafi dzɔdzɔmeŋutinunyalawo va kpɔe dze sii be gɔmedzedze li na xexe gbahoo sia. Gake Biblia fe kpukpui gbãtɔ si woŋlɔ fe 3,500 aɖewoe nye esia gblɔ be: “Le gɔmedzedzea me Mawu wɔ dzifo kple anyigba.” * Meva kpɔe be ne Biblia gblɔ nya aɖe tso dzɔdzɔmenuwo ŋu la, nenema tututu wònɔna.
Meva kpɔe be ne Biblia gblɔ nya aɖe tso dzɔdzɔmenuwo ŋu la, nenema tututu wònɔna
Ðe wòsesẽna na wò be nàxɔ Mawu dzi ase le esi nènye dzɔdzɔmeŋutinunyala ta?
Kpao! Ɣeyiɣi si me meva xɔ Mawu dzi se la, menɔ nu srɔ̃m tso dzɔdzɔmeŋutinunya ŋu anɔ abe fe etɔ̃e nye ema ene. Va se ɖe fifia la, zi ale si mele nu srɔ̃m tso nu gbagbewo fe wɔwɔme ŋu la, zi nenemae mexɔnɛ sena be Wɔla aɖe li.
Àte ŋu ana efe kpɔɖeŋu aɖe mía?
Ɛ̃. Mesrɔ̃ nu tso ŋusẽ si atikewo kple aɖinuwo kpɔna ɖe nu gbagbewo dzi la ŋu. Nu si wɔ dɔ ɖe dzinye wue nye ale si aɖinuwo kple nugbagbevi gblẽnuwo metea ŋu gena ɖe míafe ahɔhɔ̃ me o. Nane li si tso míafe ʋu kple lãmenugbagbevi siwo le ahɔhɔ̃a me la dome.
Nu kae wɔ nuku le nu ma ŋu?
Anɔ abe fe alafa ɖeka kple edzivɔ aɖewoe nye esia la, numekulawo de dzesii be nu siwo gena ɖe míafe ʋu me la yina ɖe ŋutilã fe akpa sia akpa negbe ahɔhɔ̃ kple dzimefuka koe do le eme. Nu ma wɔ nuku nam ŋutɔ elabe ʋuka wuwlui gbogbo aɖewoe tsɔa ʋu yina na lãmenugbagbevi ɖe sia ɖe si le ahɔhɔ̃a me. Ʋua klɔa lãmenugbagbevi siwo katã le ahɔhɔ̃a me la, eye ʋua kee naa nuɖuɖu kple ɔksidzin wo. Ke aleke wòdzɔe be ʋua megena ɖe lãmenugbagbevi siwo le ahɔhɔ̃a me la me o? Ƒe geɖewoe nye esia womenya ale si tututu esia dzɔnae o.
Nu kae xea mɔ na ʋua be megena ɖe lãmenugbagbevi siwo le ahɔhɔ̃a me la me o?
Ʋuka wuwlui siwo le ahɔhɔ̃a me mele abe aŋenuwo ene o. Lãmenugbagbeviwo le ʋuka mawo ŋuti. Lãmenugbagbevi mawo ɖea mɔ nu fomevi aɖewo kple nugbagbevi nyaŋuinyaŋuiwo gena ɖe wo me alo zɔna le wo dome. Ke hã, lãmenugbagbevi siwo le míafe ahɔhɔ̃ fe ʋukawo ŋu ya to vovovo kura. Wotigi ɖe wo nɔewo ŋu. Lãmenugbagbevi siawo kple wofe kpefewo wɔ nuku. Nu siawo tea ŋu ɖea mɔ nanewo abe ɔksidzin, karbɔn-ya kple ʋumesukli toa ʋukawo me gena ɖe wo me le ɖoɖo nu. Gake meɖea mɔ nu bubuwo abe protein kple lãmenugbagbevi bubuwo gena ɖe eme o. Eya ta nu si xea mɔ na ʋua be megena ɖe ahɔhɔ̃a me o la nyea molecule si xea mɔ na lãmenu vovovowo. Nye ya mekpɔe be nu ma mate ŋu adzɔ le eɖokui si o.


text:
Aleke Mawɔ Ake Ðe Subɔsubɔha Vavã Ŋu?
Ale si Biblia ɖo eŋui
Esi Biblia nɔ kpɔɖeŋu wɔm ku ɖe ale si míawɔ ade vovototo subɔsubɔha vavã kple alakpasubɔsubɔhawo dome la, egblɔ be: “Wofe kutsetsewoe miatsɔ adze si woe. Womegbea waintsetsewo le aŋɔkawo dzi alo gbowo le srẽwo dzi gbeɖe o ɖe?” (Mateo 7:16) Abe ale si ko nàte ŋu ade vovototo waintiwo kple aŋɔkawo dome ene la, nenema kee àte ŋu ade vovototo subɔsubɔ vavã kple alakpasubɔsubɔhawo dome to wofe kutsetsewo alo nɔnɔme siwo woɖena fiana la dzi.
Subɔsubɔha vavã fiaa nyatefe si wotu ɖe Biblia dzi, ke menye amegbetɔwo fe xexemenunya o. (Yohanes 4:24; 17:17) Esia lɔ nyatefe siwo ku ɖe luʋɔ kple agbe mavɔ nɔnɔ le paradiso me le anyigba dzi fe mɔkpɔkpɔa hã ɖe eme. (Psalmo 37:29; Yesaya 35:5, 6; Ezekiel 18:4) Subɔsubɔha vavã kloa nu le subɔsubɔhawo fe alakpanufiafiawo dzi dzinɔamefotɔe.—Mateo 15:9; 23:27, 28.
Subɔsubɔha vavã kpena ɖe amewo ŋu wodzea si Mawu, eye wòfiaa Mawu fe ŋkɔ Yehowa hã wo. (Psalmo 83:18; Yesaya 42:8; Yohanes 17:3, 6) Mefiaa amewo be Mawu nye amlimame masegɔmena aɖe si ɖe eɖokui ɖe aga tso amegbetɔwo gbɔ o, ke boŋ efiaa amewo be Mawu di be míanɔ fomedodo me kpli ye.—Yakobo 4:8.
Subɔsubɔha vavã fiaa amewo be Yesu Kristo dzie Mawu ato ana ɖeɖe mí. (Dɔwɔwɔwo 4:10, 12) Efe hameviwo wɔna ɖe Yesu fe sededewo dzi eye wodzea agbagba be yewoasrɔ̃ Yesu fe kpɔɖeŋu.—Yohanes 13:15; 15:14.
Subɔsubɔha vavã fiaa amewo be Mawu Fiaɖufea koe nye amegbetɔfomea fe mɔkpɔkpɔ ɖeka kolia. Efe hameviwo foa nu tso Fiaɖufe ma ŋu na amewo veviedodotɔe.—Mateo 10:7; 24:14.
Subɔsubɔha vavã kpena ɖe amewo ŋu be woalɔ̃ wo haviwo tso dzi me faa. (Yohanes 13:35) Efiaa amewo be woade bubu ame sia ame ŋu eɖanye gbe ka kee wodona o, eye woaxɔ ame fomeviwo katã metsɔ le wofe dekɔnu, ŋutigbalẽ, afi si wonyi wo le alo wofe hehexɔxɔ me o. (Dɔwɔwɔwo 10:34, 35) Esi efe hameviwo lɔ̃ wo haviwo ta la, womekpɔa gome le aʋawɔwɔ me o.—Mika 4:3; 1 Yohanes 3:11, 12.
Womexea fe na subɔsubɔha vavã me tɔwo fe ŋgɔxɔlawo o, eye womedaa bubuŋkɔ gãgãwo hã ɖe wo dzi o.—Mateo 23:8-12; 1 Petro 5:2, 3.
Subɔsubɔha vavã medea nu dunyahehe me kura o. (Yohanes 17:16; 18:36) Ke hã, efe hameviwo dea bubu dukɔ si me wole fe dziɖuɖu ŋu le ɖekawɔwɔ me kple se si Biblia de be: “Mitsɔ nu siwo nye Kaisaro [si fia dziɖuɖumegãwo] tɔ la na Kaisaro, ke nu siwo nye Mawu tɔ la, na Mawu.”—Marko 12:17; Romatɔwo 13:1, 2.
Subɔsubɔha vavã kpɔa ŋusẽ nyui ɖe efe hameviwo fe agbenɔnɔ fe akpa sia akpa dzi, ke menye kɔnu dzro aɖe koe wònye o. Efe hameviwo wɔna ɖe agbe nyui nɔnɔ fe se kɔkɔ siwo le Biblia me dzi le wofe agbemenuwɔna ɖe sia ɖe me. (Efesotɔwo 5:3-5; 1 Yohanes 3:18) Ke hã ema menana wonyea nublanuitɔwo o, ke boŋ wokpɔa dzidzɔ le wofe “Mawu dzidzɔtɔ la” subɔsubɔ me.—1 Timoteo 1:11.
Subɔsubɔha vavã me tɔwo le ʋɛe ŋutɔ. (Mateo 7:13, 14) Womebua subɔsubɔha vavã me tɔwo ɖe naneke me o, woɖua fewu le wo ŋu, eye wotia wo yome le esi wowɔa Mawu fe lɔlɔ̃nu ta.—Mateo 5:10-12.
Menye gbɔgblɔ be subɔsubɔha siae ‘dzɔ dzi nam’ ye nye nya o
Enye afɔku gã aɖe be ame nanɔ te ɖe efe seselelãmewo ko dzi atia subɔsubɔha si me wòanɔ. Biblia gblɔe ɖi be ɣeyiɣi le vava ge esime amewo afo “nufialawo [mawunyafialawo] nu fu na wo ɖokuiwo.” (2 Timoteo 4:3) Gake Biblia de dzi fo na mí be míanɔ “subɔsubɔ si le dzadzɛ, si ŋu ɖifofo mele o, le mía Mawu si nye mía Fofo ŋkume” la me, nenye be ame akpa gãtɔ mekpɔa ŋudzedze ɖe eŋu o hã.—Yakobo 1:27; Yohanes 15:18, 19.
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Nu Vevi Kawoe Akpe Ðe Ŋuwò Nàse Biblia Gɔme?
Afi ka tɔe nèɖanye alo afi ka nèɖade suku se ɖe o, àte ŋu ase Mawu fe gbedeasi si le Ŋɔŋlɔ kɔkɔeawo me la gɔme.
GBETAKPƆXƆ
Nu Ka Tae Wòle Be Nàku Nu Me Tso Subɔsubɔhawo Ŋu?
Ne èle subɔsubɔha aɖe me la, ke efia be ètsɔ wò agbe mavɔ kpɔkpɔ le etsɔme de subɔsubɔha ma si me.


text:
NUSƆSRƆ̃ 14
Fiaɖufe Si Aɖu Anyigba Blibo La Dzi
Ènya fiaɖufe si ŋu míele nu fom tsoea?— Nyatefee, eyae nye Mawu fe Fiaɖufea. Enye Fiaɖufe si ana anyigba nazu paradiso. Àdi be yeanya nu geɖe tso Fiaɖufe sia ŋua?—
Fia nɔa Fiaɖufe ɖe sia ɖe nu. Eye fia la ɖua fia ɖe ame siwo le efe dukɔa me la dzi. Ènya ame si nye Mawu Fiaɖufea fe Fia?— Yesu Kristoe. Ele dzifo. Etefe madidi o aɖu fia ɖe anyigbadzinɔlawo katã dzi! Èsusu be dzi adzɔ mí ne Yesu va le anyigba bliboa katã dzi ɖuma?—
Nu kawoe nàdi be yeakpɔ le Paradisoa me?
Dzi adzɔ mí ŋutɔ! Le paradisoa me la, amewo magada kɔ kple wo nɔewo o. Amewo magawɔ aʋa o. Ame sia ame alɔ̃ nɔvia. Ame aɖeke magadze dɔ alo aku o. Ame siwo fe ŋku gbã la akpɔ nu, ame siwo fe to ku la hã ase nu, eye ame siwo metea ŋu zɔna o la afu du ahati kpo. Nuɖuɖu asɔ gbɔ ɖe ame sia ame si. Eye lãwo afe kple wo nɔewo eye woanye mí amegbetɔwo fe xɔlɔ̃wo. Ame siwo ku la agbɔ agbe. Ŋutsu kple nyɔnu siwo ŋuti nèsrɔ̃ nu tsoe le agbalẽ gbadza sia me la hã agbɔ agbe! Ame siawo dometɔ aɖewoe nye Rebeka, Raxab, David kple Eliya. Ðe nèdi be yeakpɔ wo ne wogbɔ agbea?—
Yehowa lɔ̃ wò eye wòdi be dzi nadzɔ wò. Ne èyi edzi le nu srɔ̃m tso Yehowa ŋu eye nèɖoa toe la, àte ŋu anɔ paradiso si nya kpɔ ŋutɔ la me tegbee! Ðe esia medzro wò oa?—
XLẼE LE WÒ BIBLIA ME
Srɔ̃ Nu Geɖe Wu
NYE AGBALẼ SI NYE BIBLIA ŊUTINYAWO
Nye Agbalẽ si Nye Biblia Ŋutinyawo—Ŋgɔdonya
Nu siwo dzɔ ŋutɔŋutɔ fe ŋutinya siwo tso agbalẽ nyuitɔ kekeake, si nye Biblia, me la na míekpɔ nu siwo dzɔ tso xexemewɔwɔ dzi va de asi na fifia.
GBETAKPƆXƆ
Mawu Ate Ŋu Ase Veve
—Ale Si Míate Ŋu Ado Dzidzɔ Nɛ
Ðe nènya be yeate ŋu ana Yehowa nakpɔ dzidzɔ alo ase vevea? Xlẽ nu tso ale si Adam kple Xawa fe nuwɔna na Yehowa se vevee ŋu.


text:
Wotu Fiaɖufe Akpata 3,000 Le Nigeria
Le Memleɖa, March 1, 2014 dzi la, ame 823 siwo me dzidzɔ yɔ fũu la kpe le Nigeria le Yehowa Ðasefowo fe Takpexɔ si le Benin City me hena wɔna ɖedzesi aɖe le dukɔ ma me. Tso keke fe 1999 me, esime Yehowa Ðasefowo dze Fiaɖufe Akpata tutu le dukɔ siwo dzi nu mede o me fe ɖoɖoa gɔme la, wotu Fiaɖufe Akpata 3,000 le Nigeria.
Wogblɔ ŋutinya kpui aɖe tso afi siwo Yehowa Ðasefowo fe hamewo wɔa wofe kpekpewo le le Nigeria tso fe 1920-awo me la ŋu. Le gɔmedzedzea me la, wokpena le amewo fe afewo kple xɔ siwo wohaya me. Tefe gbãtɔ si Yehowa Ðasefowo ŋutɔ tu hena kpekpewo wɔwɔ la nye xɔ aɖe si wotu ɖe Ilesa le fe 1935 me le Nigeria. Le fe 1938 kple 1990 dome la, hamewo dzi ɖe edzi tefe 200 kloe, hameawo dzi ɖe edzi tso 14 va ɖo 2,681. Avu kple kɔe wònyena na hame geɖewo be woakpɔ tefe siwo woawɔ kpekpewo le. Hame adee wɔa kpekpe le Fiaɖufe Akpata aɖewo me. Eye le tefe bubuwo la, kpekpevalawo sɔa gbɔ ale gbegbe be womekpɔa mɔ le xɔ siwo me wowɔa kpekpeawo le me o, ale wɔ ame aɖewo nɔa tsitrenu le fesre nu hafi tea ŋu kpɔa gome le kpekpeawo me. Le ɣeyiɣi mawo me la, hame geɖe gakpɔtɔ kpena le amewo fe afewo me alo sukuxɔwo me kokoko.
Le fe 1990 me la, Yehowa Ðasefowo fe alɔdzedɔwɔfea va te gadodo na hamewo wotsɔ tua Fiaɖufe Akpatawo to Fiaɖufe Akpata Tuga fe ɖoɖoa dzi. Kaka fe 1997 naɖo la, Nuto Me Xɔtukɔmitiwo kpe asi ɖe hamewo ŋu wotu akpata yeyewo eye wotrɔ asi le ɖewo hã ŋu, wo katã fe xexlẽme le 105. Wotu akpata 13 le fe 1997 va se ɖe fe 1999 me, eye ɖe sia ɖe tutu xɔ ŋkeke 7 va se ɖe 15.
Togbɔ be xɔtutu fe ɖoɖo sia nɔ afɔ tsɔm nyuie alea hã la, mete ŋu le Ðasefo siwo le dzidzim ɖe edzi le Nigeria la fe hiahiãwo gbɔ kpɔm bliboe o. Le April 1998 me la, alɔdzedɔwɔfea bu akɔnta be yewohiã Fiaɖufe Akpata 1,114 le dukɔa me godoo.
Nɔviŋutsu Don Trost, si nye Nigeria Alɔdzekɔmitia me tɔ gblɔ na vavalawo le wɔna tɔxɛ si yi edzi le Benin City la me be: “Dɔ gã nyadri aɖee wònye! Míenɔ mía ɖokuiwo biam be, ‘Aleke dɔ sia anya wɔe?’” Le fe 1999 me la, míekpɔ nyabiase sia fe ŋuɖoɖo esi wowɔ ɖoɖo be Fiaɖufe Akpata Tuha siwo dometɔ ɖe sia ɖe me ame ade va se ɖe enyi le la nakpe asi ɖe Fiaɖufe Akpata tutu na hamewo ŋu le dukɔ bliboa me. Woto xɔ kpokploe tutu fe mɔnu aɖe vɛ, eye wotua Fiaɖufe Akpata 17 ɣleti sia ɣleti le mama dedie nu, eye dɔ sia le edzi yim fe 14 sɔŋue nye esia.
Esi Nɔviŋutsu Trost kafu vavalawo ɖe dɔ nyadri si wowɔ ta vɔ la, egblɔ be akpata geɖe gahiã. Le fe 2013 me la, Yehowa Ðasefo siwo le Nigeria la dzi ɖe edzi 8,000 kple edzivɔ. Egblɔ hã be: “Ahiã be míanɔ Fiaɖufe Akpata 100 tum fe sia fe hafi míate ŋu anɔ te ɖe etsɔmehiahiãwo nu.” Le fe 2013 me la, Ðasefo siwo le Nigeria fe agbɔsɔsɔe nye 351,000 eye wole hame 5,700 kple edzivɔwo me.